https://www.berria.eus Bere azken artikuluak eu Sat, 23 Jan 2021 23:40:45 +0100 hourly 1 https://www.berria.eus/irudiak/berriaB.png https://www.berria.eus https://www.berria.eus/paperekoa/1867/006/001/2021-01-23/tuterako_san_juan_de_dios_erietxea_itxi_dute_agerraldi_batengatik.htm Sat, 23 Jan 2021 00:00:00 +0100 Maria Ortega Zubiate https://www.berria.eus/paperekoa/1867/006/001/2021-01-23/tuterako_san_juan_de_dios_erietxea_itxi_dute_agerraldi_batengatik.htm\nBaina Tuterakoa ez da izan agerraldi berri bakarra. Eusko Jaurlaritzako Hezkuntza Sailak jakinarazi du Aizarnako (Zestoa, Gipuzkoa) eta Laukizko (Bizkaia) eskoletako zenbait gelatan aurrez aurreko jarduera etetea erabaki duela. Lehenengoaren kasuan, bi ikasgela itxi dituzte, baina ez dute zehaztu noiz bueltatuko diren aurrez aurreko eskoletara. Laukizen, berriz, bost izan dira itxi dituztenak. Dena den, gela horiek «antolaketa kontuengatik» itxi dituztela esan du Hezkuntza Sailak, eta astelehenean hasiko dira berriz aurrez aurreko eskolak Laukizko eskolan.\nIrura,eremu gorritik kanpo\nEra berean, Eusko Jaurlaritzako Osasun Sailak adierazi du, ostegunean horrela ebatzi bazuen ere, Irura (Gipuzkoa) ez dagoela eremu gorrian. Herenegungo bilakaera epidemiologikoaren txostenean «akats» bat izan zela azaldu du Osasun Sailak: Irura eremu gorrian kokatu zuen, azken 14 egunetan COVID-19ak eragindako kasu positiboen intzidentzia tasa metatua 507, 39 kasukoa zela argudiatuz. Datua txikiagoa da, ordea, eta akatsa zuzendu du Osasun Sailak, intzidentzia tasa 463,54koa dela azalduz eta, beraz, eremu gorritik irteten dela gehituz.\nHori horrela, herriaren itxiera perimetrala bertan behera geldituko da astelehenera arte. Orduan jarriko baita martxan Eusko Jaurlaritzak Araba, Bizkai eta Gipuzkoako herri ororentzat agindutako itxiera perimetrala.]]> https://www.berria.eus/paperekoa/1871/031/001/2021-01-19/euskal_sormena_nazioartera_zabaltzen_jarri_nahi_du_indarra_tabakalerak.htm Tue, 19 Jan 2021 00:00:00 +0100 Maria Ortega Zubiate https://www.berria.eus/paperekoa/1871/031/001/2021-01-19/euskal_sormena_nazioartera_zabaltzen_jarri_nahi_du_indarra_tabakalerak.htm\nBaina dena ez da kulturan ari direnen profesionalizaziora begirakoa izango; herritarrek ere izango dute euren tokia Tabakaleraen aurtengo programazioan. Arduradunen hitzetan, «herritar aktibo eta kritikoagoak osatzen laguntzea» helburu, Medialab plataforma jarriko dute eskuragai, publiko mota guztientzako programazioa eskaintzeko, eta sormena lantzeko tailerrak eta ahalduntze teknologikoa sustatuko duten topaketak ere antolatuko dituzte, besteak beste.]]> https://www.berria.eus/albisteak/192427/tabakalerak_euskal_sorkuntza_nazioartekotzea_izango_du_helburu_2021_urtean.htm Mon, 18 Jan 2021 21:13:16 +0100 Maria Ortega Zubiate https://www.berria.eus/albisteak/192427/tabakalerak_euskal_sorkuntza_nazioartekotzea_izango_du_helburu_2021_urtean.htm https://www.berria.eus/paperekoa/1893/018/001/2021-01-16/herbehereetako_gobernuak_dimisioa_eman_du_eskandaluak_eraginda.htm Sat, 16 Jan 2021 00:00:00 +0100 Maria Ortega Zubiate https://www.berria.eus/paperekoa/1893/018/001/2021-01-16/herbehereetako_gobernuak_dimisioa_eman_du_eskandaluak_eraginda.htm\nHerbehereetako egoera politikoa gori-gorian egon da joan den hilabetean, iazko abenduan diputatuen batzorde batek txosten batean salatu eta gero gobernuak «iruzur» egin ziela 20.000 familiari. Txosten horretan azaltzen zen seme-alabengatik jasotako diru laguntzak bueltarazi zizkiela laguntza jaso zuten familiei, «akatsak» argudiatuta. Askotan, izapideren bat edo sinaduraren bat falta zelako, laguntza osoa bueltatzera derrigortzen zituzten: kasu batzuetan 20.000 eurora artekoak.\nHorrez gain, herritartasun bikoitza duten 11.000 herritar ingururi ezohiko kontrolak egin zizkietela ere azaleratu zuen txostenak, Herbehereetako Konstituzioak hori debekatzen badu ere. Neurri «arrazistatzat» jo dute askok, laguntza horiek jasotzen zituzten familia gehienak atzerritarrak zirelako, eta biktimek gehitu dute horren ondorioak larriak izan direla. Haietako askok zioten jada erabili zutela dirua, eta kredituak eskatu behar izan zituztela dirua bueltatu ahal izateko.\nGobernuaren etorkizuna kinka larrian bazegoen ere, egoerak okerrera egin zuen herenegun, Lodewijk Asscher Alderdi Laboristako buruak dimisioa eman eta gero. Izan ere, oraintsu arte oposizioko kide bazen ere, Asscher lehen ministrorde eta Gizarte Gaietako eta Enpleguko ministro izan zen 2012tik 2017ra bitarte, «iruzurrak» gertatu zirenean, hain zuzen ere.\nAsscherrena ez zen izan dimisio pertsonal bakarra, ordea: Eric Wiebes Ekonomia ministroak ere kargua uztea erabaki zuen atzo, gobernuak bere erabakia jakinarazitakoan. Izan ere, Wiebes zergen departamentuko burua izan zen txostenak salatutako «iruzurrak» gertatu zirenean, eta kritika gogorrak jaso ditu.\nKritikez harago joan da zenbait ministroren aurkako salaketa: aste honetan bertan jakinarazi dute kaltetutako hogei familiak legezko prozedurak jarri dituztela martxan egungo eta aurreko gobernuko bost ministroren aurka; horien artean daude Wiebes eta Asscher. «Zabarkeria kriminala» leporatzen diete.\nAsteartetik zebilen bileretan Rutteren gobernua. Ministroen ezohiko kontseilua deitu zuten orduan, baina dimisiorik ez aurkezteko erabakia hartu zuten. Rutte bera zen horren aldekoa, agintea mantendu nahi baitzuen, «koronabirusari aurre egiteko». Dena den, gobernuaren akabera herrialdeko politikari askoren jomugan zegoen, ez bakarrik oposiziokoenean. Izan ere, koalizio gobernuko zenbait kidek esana zuten jada eskandaluak «ondorio politikoak» izan behar zituela: D66 alderdiko Sigrid Kaagek, kasurako.\nOposizioak ere begi onez ikusi du erabakia, eta «saihetsezina» zela adierazi. «Momentu honetatik aurrera ongizate estatua sortzen hasiko gara berriz, eta sortuko dugun estatuko gobernuak konfiantza osoa izango du herritarrengan», adierazi du Jesse Klaver GroenLinks oposizioko alderdiko buruak.\nHain zuzen ere, atzoko bileraren ostean dimisioa ez emateko erabakia hartu izan balu, zentsura mozio bati egin beharko ziokeen aurre Ruttek. Izan ere, GroenLinks alderdiak urtarrilaren 19an gobernuaren aurkako galdeketa egiteko asmoa zuen parlamentuan. Alderdi Sozialistaren eta eskuin muturreko Askatasunerako Alderdiaren babesa zuen eskaerak: parlamentuko 150 eserlekuetatik 44rena, baina beste alderdietako diputatuen baiezkoa izatea aurreikusten zuten, oposiziokoena eta gobernukideena.\nDena den, oraindik ikusteko dago ea Ruttek boterea behin betiko utziko duen; izan ere, inkestek aurreikusten dutenaren arabera, martxoko hauteskundeetan bere alderdia —Askatasunaren eta Demokraziaren aldeko Alderdi Popularra— da oraindik babes gehien izango duena. Hori beteko balitz, bere laugarren agintaldia izango litzateke, 2010etik baitago gobernuaren gidaritzan.]]> https://www.berria.eus/albisteak/192309/herbehereetako_gobernuak_dimisioa_aurkeztu_du.htm Fri, 15 Jan 2021 16:27:59 +0100 Maria Ortega Zubiate https://www.berria.eus/albisteak/192309/herbehereetako_gobernuak_dimisioa_aurkeztu_du.htm txosten batek gobernuak 20.000 familiari «iruzur» egin ziela salatu eta gero. Bertan azaldu«akatsak» argudiatuta seme-alabengatik jasotako diru laguntzak bueltarazi zizkiola familiei, eta asko eta asko egoera ekonomiko eskasean utzi. Gobernuaren egoerakokerrera egin zuen atzo, Lodewijk Asscher Alderdi Laboristako buruak dimisioa eman eta gero. Izan ere, gaur egun oposizioko kide bazen ere, Asscher lehen ministrorde eta Gizarte Gaietako eta Enpleguko ministro izan zen 2012tik 2017ra bitarte, «iruzurrak» gertatu zirenean, hain zuzen ere. Asteartean bildu zen Ministroen Ezohiko Kontseilua Herbehereetan, eta orduan erabaki zuten dimisiorik ez ematea. Ruttek gobernua mantendu nahi zuen, «koronabirusari aurre egiteko». Baina bere gobernu koalizioko beste alderdien esku zegoen erabakia, eta beraietako zenbaitek esana zuten jada eskandaluak «ondorio politikoak» izan behar zituela, D66 alderdiko Sigrid Kaagek, kasurako. Hain zuzen ere, horixe izan da gobernuak gaur hartu duen erabakia. Mark Rutteren hirugarren agintaldia dimisioarekin bukatuko da, beraz. Dena den, martxoaren 17ko hauteskundeak arte egongo da agintean jarduneko gobernua. Gobernuak dimisioa aurkeztea erabaki izan ez balu, zentsura mozioa aurkeztea zuen asmo oposizioko GroenLinks alderdiak, urtarrilaren 19rako. Alderdi Sozialistaren eta eskuin muturreko Askatasunerako Alderdiaren babesa zuen eskaerak, parlamentuko 150 eserlekuetatik 44rena: baina beste alderdietako diputatuen baiezkoa izatea aurreikusten zuten, oposiziokoak zein gobernukideak.]]> https://www.berria.eus/paperekoa/1855/006/001/2021-01-15/gizarte_langileen_higadura_emozionala_izugarria_da.htm Fri, 15 Jan 2021 00:00:00 +0100 Maria Ortega Zubiate https://www.berria.eus/paperekoa/1855/006/001/2021-01-15/gizarte_langileen_higadura_emozionala_izugarria_da.htm Gizarte zerbitzuak eta pandemia: eskaera eta erronka gehiago konplexutasunean. Pandemiak gizarte zerbitzuetan zer eragin izan duen aztertu dute, eta ondorioztatu dute eskaerek gora egin dutela nabarmen.\nIkerketan ondorioztatu duzue gizarte zerbitzuetako egoerak okerrera egin duela. Nolakoa da, bada, orain errealitatea?\nOrain arte egin ditugun elkarrizketetan ondorio nagusia izan da, ohiko erabiltzaileek hor jarraitzen dutela, noski, baina soslai berri batzuk ere azaldu direla: egoera prekarioan dagoen jendea, ostalaritzako langileak edo negozio txikiak itxi dituztenak, aldi baterako lan erregulazioan daudenak, etxeko langileak, eta kontraturik gabe lan egiten duten emakumeak eta atzerritarrak. Uste dut, izan daitekeela erabiltzaile mota bat lehen gizarte zerbitzuetara jotzeak lotsa ematen ziona, eta orain egoerak behartuta joan dena.\nHain zuzen ere, jendeak gizarte zerbitzuetara jotzeko zuen lotsa gainditu duela nabarmendu duzue alde positiboen artean. Estigma kentzen lagunduko du krisi egoerak?\nBai, nik uste dut hasiera dela hau. Egia da lekuaren araberakoa dela hori ere. Izan ere, gizarte langileek esaten dute zaila dela beharrean dagoen jendea detektatzea; badago jendea etxean oso gaizki pasatzen ari dena eta zerbitzuetara jotzen ez duena. Eta ez diot bakarrik ekonomikoki; buruko osasuneko arazoak dituztenak ere badaude. Baina, era berean, badago jendea lehen aldiz joan dena gizarte zerbitzuetara, eta hori positibotzat jo dute langileek. Gure kasuan, adibidez, Osakidetzara joateko arazorik ez dugu, baina gizarte zerbitzuak oraindik oso estigmatizatuta daude. Laguntza behar dugula onartzeko lotsa dugu. Osasuna eta hezkuntzaren beharra onartu eta aldarrikatzen dugu, baina gizarte zerbitzuak zer? Horiek ere beharrezkoak dira. Orain, beharragatik, jendea joaten da, eta zabaldu da pixka bat beren lana, eta hori azpimarratzen zuten langileek.\nIkerketa hiri zein landa eremuan egin duzue. Sumatu duzue desberdintasunik bien artean?\nNik elkarrizketak Araban, Bizkaian eta Gipuzkoan egin ditut, eta izan dudan inpresioa da herri txikietan hobeto edo errazago lortu dutela jendearekin harremanetan jartzea eta jarraipena izatea; eta, era berean, hiri handietan konplexuagoa izan da harreman hori. Dena den, kokapenaren oso araberakoa izan da; arazo komunak badaude, baina gizarte zerbitzuen kokapenaren arabera desberdinak dira. Orokorrenak larrialdikoak deritzenak dira; elikadura, argia, alokairua eta beste.\nLangileen euren egoerak ere okerrera egin duela ikusi duzue, eta ondorioak aurreikusi dituzte. Zein ondorio?\nAzaltzen dute higadura emozionala ikaragarria dela. Jendea galduta dagoela ikusi dute, eta beraiek gaizki sentitu dira lagundu ezin zietenean. Gainera, langileek beraiek errepikatzen dute beren lana tramitazio bihurtu dela. Batek esaten zuen: «Ni ez naiz gizarte langilea, gizarte tramitatzailea naiz». Presio handiak izan dituzte, eta, ondorioz, beren lana izan da laguntzak ahalik eta azkarrena ateratzea. Baina beste maila bateko esku hartzeak, jarraipen gehiago eskatzen dutenak, edo atal komunitariokoak, bigarren maila batean gelditu dira. Horregatik ere arduratuta daude, laguntzetatik harago egon daitezkeelako beste arazo batzuk detektatzen ez direnak. Beren inpresioa da oso larritzat jo dituzten egoerak landu dituztela, baina beste asko bidean geratu direla. Langileek esaten dute ikasi dutela nola egin gauzak, eta prozedurak malgutu direla. Noski, malgutu dira erabiltzaileen alde, bizkorrago egiteko, baina gero espediente horiek erregularizatzen egon dira hilabeteak. Lan administratiboa handitu zaie. Era berean, beren lanaren oso balorazio positiboa egiten dute; guztiek azpimarratzen dute taldeko lana, zer-nolako esfortzua egin duten. Batzuk etxetik, besteak lantokitik, baina beren esku egon den guztia eta gehiago egin dute. Egia da ez dela lan hori ikusten. Txalotu ditugu osasun langileak eta beste, baina gizarte zerbitzuetakoak beste plano batean geratzen direla dirudi. Beraiek ere ikusten zuten beren lanaren aldarrikapen falta zegoela. Beti esaten dugu mediku eta erizain gehiago behar direla, baina gizarte langile gehiago behar dela ez da horren sarritan entzuten. Eta esaten zuten agian beren lana aldarrikatu behar dutela, eta jende askorentzako zein garrantzitsua den azpimarratu; azken batean, erabiltzaileen harreman era bakarra dira askotan.\nAipatzen zenuten, halaber zenbait langilek telelana atzean utzi badute ere erabiltzaileekin arreta telematikoa dutela oraindik ere. Hori eraginkorra da?\nBeraiek aurrez aurreko arta osoaren alde egiten dute; aldarrikatzen dute beren lanaren oinarria direla esku hartzeak, eta hori alboratuta gelditu da. Halaber, programa batzuk ere bertan behera gelditu dira; gazteekin, kalteberatasun egoeran dauden pertsonekin... Diotenez, etxealdian arazo berriak sortu bainoago, lehen zeudenak areagotu dira. Izan ere, etxean harreman oso ona ez duten pertsonek lehen kalera irten eta haizea hartzeko era izaten zuten, baina itxialdian hori egin ezin daitekeenez arazoak areagotu egin dira. Eta buruko osasunean arazoak dituztenen kasuan zer esanik ez, hor ere areagotu egin dira arazoak.\nGizarte zerbitzuetara jotzen duen jendearen artean baliteke gaitasun eta baliabide teknologikorik ez duenik izatea. Arreta telematikoa ezartzeak jende hori bazter utz dezake?\nNoski, orain dinamikak aldatu dira, eta ordua eskatu behar da beti. Leku batzuetan hori ez zen egiten lehen, eta jendea zuzenean joaten zen. Askorentzat konplexua da laguntzak telematikoki eskatzea; mundu guztia ez dago trebatuta horretarako.\nLangileek aurreikusten dute egoerak okerrera egingo duela. Etorkizuna ez da ziurra?\nBeldur dira kutsatuen kurbak goia joko ez ote duen. Bigarren txosten honetan ez dago abenduko elkarrizketarik, urtarrilean galdekatuko ditugu berriz, baliteke orduan berriz agertzea laguntza eskaeren gorakada. Laguntzak administrazio ezberdinek eman dituzte; orain ziurgabetasun egoeran daude, ez dakite noiz arte luzatuko diren. Nahiko argi dute posible dela kutsatuen kurbak berriz ere goia jotzea, eta ez dakite egoerari lotuta egon diren laguntza puntualak izango dituzten aurrerantzean ere: ea enplegua aldi baterako erregulatzeko espedienteak hobeto kudeatuko diren, zenbat negozio itxiko diren... Ezjakintasun irudipena azpimarratzen dute maiz, eta, ez dakitenez langile gehiago egongo diren ere, noraezean daude.]]> https://www.berria.eus/paperekoa/1846/016/001/2021-01-15/txinan_covid_19agatik_hildako_bat_detektatu_dute_maiatzetik_lehen_aldiz.htm Fri, 15 Jan 2021 00:00:00 +0100 Maria Ortega Zubiate https://www.berria.eus/paperekoa/1846/016/001/2021-01-15/txinan_covid_19agatik_hildako_bat_detektatu_dute_maiatzetik_lehen_aldiz.htm\nTxinako kutsatuen kopurua handituz doa, eta Hebei probintzian izan da agerraldia —Pekinekin mugakidea da—. Shijiazhuang hiriburuko 11 milioi biztanleak berrogeialdian jarri zituen gobernuak joan den astean, eta, kasuen gorakada ikusita, probintzia bereko Langfang, Bazhou eta Sanhe hiriak ere bakartu ditu. Guztira, 20 milioi biztanle baino gehiagok dute debekatuta kalera irtetea; azido nukleikoaren analisia egiteko besterik ezin dira atera. Horrez gain, probintziak Pekinekin dituen konexio guztiak moztu dituzte, eta hiriburuko aireportua dagoen eremua ere itxi dute, Shunyi izenekoa.\n«Gerra egoera» betean heldu da OMEko ikerlari taldea herrialdera: horrela izendatu zuen gobernuak Hebeiko probintzia. «Hilabete luzez» gobernuarekin elkarrizketetan egon eta gero, presidentearen baiezkoa lortu dute ikerlariek, eta atzo heldu ziren Wuhanera, izurriaren epizentrora. Horien hipotesi nagusia da birusa saguzarren edo antzerako animaliaren baten bitartez pasatu zela gizakiengana, eta baztertu egin dute Txinako Alderdi Komunistak zabaldu duen teoria: birusa atzerritik eramandako arrainetan zegoela, alegia. Hamabost ikerlarik osatutako taldea espero zuten Txinan, baina bik positibo eman dute antigorputzen proban, eta Singapurren geratu dira, bigarren proba egiteko zain. Gainontzeko hamahiruek hamabost eguneko berrogeialdia egin beharko dute ikerketa hasi aurretik, eta horiek ere proba egin beharko dute Txinan.\nTxinako kasuen gorakada munduko testuinguruaren parte da. Kutsatuen kurbak goia jotzen ari dira munduko beste zenbait estatutan ere, eta neurri gehiago hartu dituzte hainbatek, izurria kontrolatu nahian. Mugikortasun debekuak estatu gehienetan orokortu dira, eta Erresuma Batua izan da horiek ezartzen azkenengoetariko bat. Urtarrilaren hasieratik konfinatuta, konexioak moztu ditu Amerikako eta Afrikako hainbat herrialderekin, birusaren Brasilgo aldaera berriaren hedapena gelditzeko asmoz. Hegaldiak bertan behera utzi ditu Argentina, Brasil, Bolivia, Cabo Verde, Txile, Kolonbia, Ekuador, Guyana Frantsesa, Guyana, Panama, Paraguai, Peru, Surinam, Uruguai eta Venezuelarekin. Portugalekin ere moztu ditu hegaldiak, Brasilekin «harreman estua» duelako. Portugalgo egoerak ere okerrera egin du, eta gobernuak gutxienez urtarrilaren 30era arte luzatu du alarma egoera, eta herrialdea konfinatu.\nKutsatuekin batera, gora egin du hildakoen kurbak ere, eta Europako zenbait herrialdek inoizko hildako gehien zenbatu dituzte azken 24 orduetan. Alemania izan da horietako bat: 1.244 hildako zenbatu ditu egun bakar batean. Suediak ere ordura arteko kopuru handiena jakinarazi zuen atzo: 351; 10.000 hildakoen langa gainditu du jada.]]> https://www.berria.eus/albisteak/192257/herbehereetako_gobernuak_dimisioa_eman_dezake.htm Thu, 14 Jan 2021 09:30:55 +0100 Maria Ortega Zubiate https://www.berria.eus/albisteak/192257/herbehereetako_gobernuak_dimisioa_eman_dezake.htm\n]]> https://www.berria.eus/albisteak/192217/txina_giza_eskubideen_mehatxutzat_jo_du_human_rights_watchek.htm Wed, 13 Jan 2021 09:24:01 +0100 Maria Ortega Zubiate https://www.berria.eus/albisteak/192217/txina_giza_eskubideen_mehatxutzat_jo_du_human_rights_watchek.htm https://www.berria.eus/paperekoa/1857/013/001/2021-01-13/huthiak_terrorista_izendatzeak_ondorioak_izango_ditu_yemenen.htm Wed, 13 Jan 2021 00:00:00 +0100 Maria Ortega Zubiate https://www.berria.eus/paperekoa/1857/013/001/2021-01-13/huthiak_terrorista_izendatzeak_ondorioak_izango_ditu_yemenen.htm\nAEBetako Gobernuak jakinarazi du Yemengo huthi mugimendua «terroristatzat» jotzeko asmoa duela. Nola eragingo lieke horrek laguntza humanitarioko erakundeei?\nLitekeena da AEBetako Gobernuak huthiak «terroristatzat» izendatzeko hartutako erabakiak ondorio larriak izatea Yemengo egoeran. Eta litekeena da, era berean, gure operazioei eragitea. Kezkatuta gaude. Badakigu AEBetako Gobernuak NBEk dituen laguntza humanitarioko politikak aldarazi nahi dituela. Eta guk AEBei eskatzen diegu Yemengo herritarren beharrizanak betetzen utz diezagutela.\nIzendapen horrek mehatxu handia dakarkigu; laguntza humanitarioko erakundeok herrialdera janaria eta hornidurak eramateko ditugun sarbideak suntsitu ditzake. Guk Yemengo hainbat erakunderekin eta enpresarekin egiten dugu lan: bankuak, negozioburuak, garraiolariak... eta denak daude gure asegurupean. Beraz, espero dugu AEBetako Gobernuak ezarritako neurri berezi honek Yemengo laguntza humanitarioaren egoera kontuan hartzea, eta, beraz, haren jarioa mantentzea. Espero dut datozen egunetan neurriaren ondorioei buruzko informazio gehiago helaraztea, baina oraingoz ez du batere itxura onik: Yemenek izan dezakeen egoerarik txarrena da. Espero dugu erratuta egotea.\nErabaki horrek laguntza humanitarioan izango du eragina soilik, ala herrialdean egongo diren negozio eta transakzioei ere eragingo die?\nNoski, sekulako eragina izango du Yemengo ekonomian. Gogoan izan behar dugu herrialdeko ekonomia jada eztanda egitear dagoela, gerra dela eta. Ekonomiak ahultasun kronikoa du; moneta debaluatuta dago, janariaren prezioa gora doa etengabe, langabezia handia dago, eta horri guztiari COVID-19aren eragina gehitu behar zaio. Izendapenak gauzak okertuko ditu, eta zaurgarritasuna areagotuko du.\nErabakiak Yemengo inportazioen zati handi bat blokeatuko du, nazioarteko hornitzaileek ez dutelako herrialdearekin harremanik izan nahiko, eta kontuan hartu behar da inportatutako elikagaiekiko oso menpekoa dela herrialdea. Hornitzaileek janaria banatzeko duten gaitasunean eragingo du neurriak. Hala ere, oraindik argitzeke dagoen kontua da.\nErabat hondoratuko luke, beraz, herrialdea?\nEtorkizunean aurreikus daiteke janaria eskuratzeko zailtasunak egongo direla, prezioek gora egingo dutelako, eta jendearen bizi mailak, behera. Herrialde honetan biztanleriaren erdiak baino gehiagok arazoak ditu janaria platerean izateko. Gainera, rial yemendarra, herrialdeko moneta, azkar debaluatuko da, sortuko den krisiaren ondorioz; eta diruaren kostua hazi egingo da. Bankuko ohiko eragiketetan ere izango du eragina, eta nazioarteko monetetara sarbide mugatua izango dute yemendarrek. Azkenean, atzerriko bidalketei ere eragingo die; atzerrian bizi diren yemendarrek herrialdera eta beren familietara bidaltzen duten diruak herrialdeko ekonomian eragin handia du. Litekeena da nazioarteko bankuek erabakitzea Yemen tartean duen edozein transakzio alde batera uztea.\nGure ikuspuntutik honek ez du batere itxura onik, eta benetan espero dugu AEBetako Gobernuak arazo hauek kontuan hartzea.\nOrduan, Yemengo herritarrengan izango du eragin handiena?\nZalantzarik gabe. Edozein motatako tentsioak izugarrizko eragina izango du yemendarrengan.\nAEBetako Estatu idazkari Mike Pompeok adierazi du nazioarteko laguntza humanitarioko taldeei lizentziak emango dizkietela herrialdera sartzeko. Nahikoa da?\nEz gaude oso ziur lizentzia horien balioaz, guk eragile askorekin egiten baitugu lan. Ez da gure lana AEBetako Gobernuari zer egin behar duen esatea. Baina badagokigu eskatzea hartzen duen edozein neurritan kontuan hartzeko Yemengo egoera humanitarioa. Eta agentzia eta langile humanitarioek hornidurak bertara eraman ahal izateko behar besteko erraztasuna bermatzeko. Beraz, espero dugu neurri hori malgua izango dela yemendarren plateretara janaria eramatea bermatzeko.\nHala ere, oraingoa ez da huthiak terroristatzat jo dituzten lehen aldia; Yemengo Gobernuaren inguruko kargudunek ere erabili izan dute terminologia bera. Nori egiten dio mesede huthiak «terrorista» izendatzeak?\nMota horretako galderak politikoak eta hipotetikoak dira. Guk, Munduko Elikagaien Programak, jakin nahi dugun gauza bakarra da erabaki honek gure lanean zer eragin izango duen; ea zer eragin izango duen hornidurak Yemenera eramateko. Gainontzekoa analisi politikoa da, eta horrek esan nahi du beharbada ez duela zerikusirik gure betekizunarekin. Gure lana erabaki horren ondorioak aztertzea da.\nBeraz, erabaki horrek herrialdeko gerrari eragin diezaiokeela uste duzu?\nMomentu honetan dena da espekulazioa eta ezjakintasuna, baina laguntza humanitarioko erakunde gisa, lan egin behar dugu mota honetako erabakiek gure lanean eraginik izan ez dezaten. Laguntza humanitarioa ezabatzea ez da krisirako soluzioa.]]> https://www.berria.eus/paperekoa/1893/004/001/2021-01-09/gizarte_eskaerak_gora.htm Sat, 09 Jan 2021 00:00:00 +0100 Maria Ortega Zubiate https://www.berria.eus/paperekoa/1893/004/001/2021-01-09/gizarte_eskaerak_gora.htm\nGehitu dute langileek martxotik hona «gehiegizko esfortzua» egin dutela; salatu dutenez, hilabeteotan izandako presioak «higatu egin ditu profesionalak, dituzten inplikazio eta erantzukizun maila altuengatik». Adierazi dute egoerari ez diotela bilakaera positiborik ikusten luze gabe, eta horrek are gehiago kezkatzen dituela. «Osasun sistemak eta gizarte zerbitzuek jasan duten egoerak kezkatu eta nekatu egiten ditu langileak. Gainera, aurreikusi dute egoerak txarrera egingo duela, eta ez dakite nola egin aurre heltzear den krisi sozialari», azaldu dute ikerlariek. Egoeraren alde positibo bat azpimarratu dute: behar egoeran dauden familiek gizarte zerbitzuetara jotzeko «lotsa» galdu dute. «Jendea urratsa egitera ausartu da».]]> https://www.berria.eus/albisteak/191984/europako_batzordeak_biontech_pfizerren_txertoaren_beste_300_milioi_dosi_erosiko_ditu.htm Fri, 08 Jan 2021 20:25:33 +0100 Maria Ortega Zubiate https://www.berria.eus/albisteak/191984/europako_batzordeak_biontech_pfizerren_txertoaren_beste_300_milioi_dosi_erosiko_ditu.htm abenduaren 27tik aurrera Hego Euskal Herrian, eta asteon Ipar Euskal Herrian.\n]]> https://www.berria.eus/albisteak/191997/baheketa_egingo_dute_mundakan_bihartik_aurrera.htm Fri, 08 Jan 2021 20:23:12 +0100 Maria Ortega Zubiate https://www.berria.eus/albisteak/191997/baheketa_egingo_dute_mundakan_bihartik_aurrera.htm\n]]> https://www.berria.eus/paperekoa/1877/021/001/2021-01-08/txinak_jakinarazi_du_agerraldi_bat_izan_dela_hebei_probintzian_250_kasurekin.htm Fri, 08 Jan 2021 00:00:00 +0100 Maria Ortega Zubiate https://www.berria.eus/paperekoa/1877/021/001/2021-01-08/txinak_jakinarazi_du_agerraldi_bat_izan_dela_hebei_probintzian_250_kasurekin.htm\nAlarmak piztu dira Txinan kasuen gorakada atzeman ostean. Hebeiko agerraldi berriak hiriburuan bizi diren 11 milioi herritarrak berrogeialdian jartzera behartu du gobernua. Kutsatze horiez gain, beste 11 kasu ere zenbatu dituzte atzerritarren artean. Agerraldi berriaren albisteak bat egin du OME Osasunaren Mundu Erakundeko adituek pandemiaren jatorria ikertzeko herrialdera egindako bidaiarekin. Hain zuzen ere, ikertzaileen taldeak arazoak izan ditu; Tedros Adhanom Ghebreyesus OMEko zuzendariak salatu du gobernuak «trabak» jarri dizkiela baimenak lortzeko, eta ondorioz ikertzaileetako bat ezin izan dela herrialdean sartu.\nTxinak bezala, beste zenbait herrialdek ere gorakada izan dute kutsatzeetan. Asian bertan, Japoniak larrialdi egoera ezarri du Tokio hiriburuan eta inguruko probintzietan, 24 orduan 6.000 kasura heldu eta gero. Europan, Erresuma Batuarena da kasurik nabarmenena, otsailaren 15ra arte gutxienez konfinatuta egongo baita. Alemaniak ere urtarrilaren 31ra arte luzatu du konfinamendua. Atzo jakinarazi zuen herrialdeak 37.000 hildakoen langa gainditu duela, egun batean 1.000 hildakotik gora zenbatuta.\nKutsatze gehien, ordea, Amerikak ditu oraindik. Inoizko ospitaleratze kopururik handiena izan dute AEBek: 129.000. Hori horrela, zenbait hiritan «suspertu ezin daitezkeen» paziente zaharrak ez ospitaleratzeko erabakia hartu dute. Kontinenteko gainerako herrialdeetan ere, egoera «kezkagarria» da. Kolonbiako Gobernuak adierazi du ez duela baztertzen «neurriak hartzea», 1,7 milioi kasu baino gehiago baititu.\nTxertaketa kanpainak abiatzea esperantzaren suspertzailetzat jo zuten askok, baina zenbait ustekabek ziurgabetasuna sortu dute. Europako Batasunak kanpaina hasi eta hurrengo egunean gelditu behar izan zuen, Pfizer enpresak izandako «arazo logistiko» baten ondorioz.\nBestetik, Erresuma Batuan eta Hegoafrikan agertu diren aldaera berriek ere zalantza sortu dute. Izan ere, kutsakorragoak dira biak, eta, lehena txertorako erabilitako ereduaren «oso antzerakoa» bada ere, Hegoafrikakoak izan duen mutazioa bestearenaren aldean handia omen da, eta baliteke txertoak eragiten dien elementuek eraginik ez izatea. Hegoafrikakoaren kasuan, gainera, oso kutsakorra izateaz gain, gazteengan eragiten duela azaldu dute. Brasilen ere, azken horren osagarri antzerakoak dituen mutazio bat aurkitu dute.\nEuropako zenbait herrialdek, Alemania eta Belgika tartean, txertoaren bigarren dosia atzeratzeko aukera proposatu dute, lehen dosia herritar gehiagoren artean banatu ahal izateko. Baina Europako Botiken Agentziak dosia 42 egun baino gehiago ez atzeratzea gomendatu du, txertoen eraginkortasuna 19 eta 42 egun artekoa dela argudiatuz, eta gehituz hori aldatzeak «komertzializazioaren aldaketa» ekarriko lukeela.]]> https://www.berria.eus/paperekoa/1856/011/001/2020-12-31/ertzain_bat_hil_da_donostian_eta_beste_bat_zauritu_autoa_itsasadarrera_erorita.htm Thu, 31 Dec 2020 00:00:00 +0100 Maria Ortega Zubiate https://www.berria.eus/paperekoa/1856/011/001/2020-12-31/ertzain_bat_hil_da_donostian_eta_beste_bat_zauritu_autoa_itsasadarrera_erorita.htm\nArin zauritutako ertzainak bere kabuz lortu zuen autotik irtetea, eta Donostiako ospitalera eraman zuten, hipotermia sintomak zituela, Eusko Jaurlaritzako bozeramaile Bingen Zupiriak Onda Vascan adierazitakoaren arabera. Ertzainaren osasunaren eboluzioa ona izan dela erantsi zuen. Era berean, gertatutakoa argitze aldera, ikerketa bat abiatu du Ertzaintzak. Halere, Zupiriak nabarmendu du zauritutako ertzainaren «indarberritze prozesua errespetatuko» dutela.]]> https://www.berria.eus/albisteak/191695/etxeetan_oinarrizko_hornidurak_izateko_eskubidea_aldarrikatu_dute_gasteizen.htm Wed, 30 Dec 2020 13:31:34 +0100 Maria Ortega Zubiate https://www.berria.eus/albisteak/191695/etxeetan_oinarrizko_hornidurak_izateko_eskubidea_aldarrikatu_dute_gasteizen.htm https://www.berria.eus/paperekoa/1873/008/001/2020-12-30/sarek_216_herritan_eskatuko_du_urruntze_politika_deuseztatzeko.htm Wed, 30 Dec 2020 00:00:00 +0100 Maria Ortega Zubiate https://www.berria.eus/paperekoa/1873/008/001/2020-12-30/sarek_216_herritan_eskatuko_du_urruntze_politika_deuseztatzeko.htm Bidea gara lelopean, urruntze politika amaitzea eta euskal presoei gradu progresiorako modua ematea eskatuko dute.\nBego Atxa Sareko bozeramaileak azaldu du askotariko protesta moldeak erabiliko dituztela urtarrilaren 9an, 17:30etik aurrera: giza kateak, mosaikoak, manifestazioak, ekitaldi musikatuak... Halere, protesta bateratua egingo dute denetan: Argiztatutako bidea izenpean, telefonoen argiak pizteko deia zabalduko diete herritarrei, eta plataformak horren argazkiak herriz herri zabalduko ditu sare sozialetan. Horren ostean izango da irakurketa, herri guztietan bera, plataformak azaldutakoaren arabera.\nEgun horretan bertan, protesten aurretik, Bilboko Euskaldunan bilduko dira alor sindikal, sozial eta politikoko ordezkari nagusiak, «agertutako adostasunak eta elkarbizitzaren alde egindako urratsak» azpimarratzeko eta «bidea batera egiten jarraitzeko» mezua luzatzeko, Atxak berretsi duenez. Sareren iritziz, gizartearengandik jasotako «aktibazio eta aldaketa nahia» bezain garrantzitsua da sindikalismoan, arlo politikoan edota instituzionalean adostasunak lortzea. Gehitu du «ordezkaritza zabala» biltzeko asmoa duela Bilbon; izan ere, haren ustez, gizarteko sektore horiek guztiak konponbiderako «giltzarri» dira.\nHala ere, Sarek nabarmendu du mobilizazioak herriz herri egingo dituztela: «Anitzak izango dira, aniztasuna ez baita falta izaten sekula urtarrileko mobilizazioan».\n«Benetako» pauso eske\nAldarria, berriz, bateratua izango da herri guztietan. Urruntze politika «behingoz» amaitzeko eskatuko du Sarek, aldaketa batzuk egin badira ere oraindik «benetako hauturik» egin ez dela iritzita. Bestalde, euskal presoei «sistematikoki ukatu izan zaien» gradu progresioari bide ematea ere galdegingo du, Euskal Herrira bueltatu ahal izateko ezinbestekoa dela argudiatuz; izan ere, gogorarazi du oraindik 107 euskal preso daudela lehen graduan, gainontzekoetan baino neurri zorrotzagoekin. Sarek salatu du preso horien eskubide ugari «murrizten» dituztela kartzelan.]]> https://www.berria.eus/albisteak/191658/sarek_216_herritan_eskatuko_du_urruntze_politika_bertan_behera_uzteko.htm Tue, 29 Dec 2020 15:01:51 +0100 Maria Ortega Zubiate https://www.berria.eus/albisteak/191658/sarek_216_herritan_eskatuko_du_urruntze_politika_bertan_behera_uzteko.htm https://www.berria.eus/paperekoa/1891/008/001/2020-12-29/karbono_dioxidoaren_isuriek_gora_egin_zuten_2019an_hego_euskal_herrian.htm Tue, 29 Dec 2020 00:00:00 +0100 Maria Ortega Zubiate https://www.berria.eus/paperekoa/1891/008/001/2020-12-29/karbono_dioxidoaren_isuriek_gora_egin_zuten_2019an_hego_euskal_herrian.htm\nAre nabarmenagoa da gorakada azken hiru hamarkadetako datuak kontuan hartuz gero: 1990. urtetik %69 gehitu dira CO2 gasen isurketak Nafarroan, eta %9,5 EAEn. Horiek horrela, azken 29 urteetako isuri denak kontuan hartuta, 181.969 tona CO2 isuri ditu Nafarroak, eta 588.755 tona Araba, Bizkai eta Gipuzkoak guztira.\nArgitaratutako txostenaren arabera, Hego Euskal Herriko biztanle bakoitzak, batez beste, 9,5 tona CO2 isuri zituen joan den urtean.\nBi enpresek prestatutako dokumentuak 1990. eta 2019. urteen arteko datuen bilakaera aztertu du. Txostena landu dutenek diote isurketek «goia jo» dutela jada, eta, beraz, joera beheranzkoa izango dela, oro har. Hego Euskal Herrian, 2004. eta 2006. urteen artean izan zen isurketa gehien. Adituek aipatutako beheranzko joera hori islatzen da datuetan; izan ere, 2008tik %17 gutxitu dira isuriak Nafarroan, eta %20 EAEn.\nAurtengo urtea salbuespenezkoa izan da esparru ugaritan, eta baita CO2 isurketen kasuan ere. Izan ere, pandemiak eragin duen geldialdi ekonomikoaren ondorioz, berotegi gasen isuriek behera egin dute, nabarmen gainera. Hain zuzen ere, txostenean parte hartu duten adituek aurreikusi dute gas horien isurketek %7,6ko jaitsiera gaindituko dutela. Isurketa hori da, hain justu, adituek urteroko gutxieneko jaitsiera gisa ezarri dutena, 2050. urtean zero isuri izateko helburuarekin.]]> https://www.berria.eus/paperekoa/1857/010/001/2020-12-16/aplikazioak_aztarnariei_laguntzeko_dira.htm Wed, 16 Dec 2020 00:00:00 +0100 Maria Ortega Zubiate https://www.berria.eus/paperekoa/1857/010/001/2020-12-16/aplikazioak_aztarnariei_laguntzeko_dira.htm COVID-19.eus—. Hain justu, horiek aztertzen aritu da Zurutuza, batez ere Espainiako Gobernuaren Radar Covid. Haren esanetan, aplikazio horiek «asko errazten» dute aztarnarien lana.\nNola funtzionatzen dute aplikazio aztarnariek?\nAplikazioak aztarnariek egiten duten lana egiten du: galdetzen du non edo norekin egon garen kontaktu itxian, eta kontaktu horrek zenbat iraun duen. Hori teknologikoki bermatzeko hiru modu daude. Telefonoen antenen eta GPS bidezkoek, esaterako, gure lokalizazioa kontrolatzen dute. Oso espezifikoki ematen dute pertsonaren kokapena. Baina hori egiteko, operadoreek badakite pertsona bakoitza non dagoen, eta informazio hori operadoreak eman beharko lioke beste norbaiti. Pribatutasunaren aldetik, oso urrun gelditzen da eredu hori. Hirugarren aukera, aldiz, bluetooth bidezkoa da. Teknologia horrek normalean hamar-hogei metro artean ondo funtzionatzen du, baina ez gehiago. Orduan, kontua ez da non egon garen, norekin baizik. Gaur egun, gainera, sakelako guztiek dute bluetootha, eta hori aktibatuta izanda jakin daiteke norekin izan zaren: zer sakelakorekin, ez norekin. Horrela lor daiteke informazio hori era anonimoan jasotzea eta pribatutasuna mantentzea.\nEta datu horiek jasotakoan nork kudeatzen ditu?\nGarrantzitsua da hori argitzea, aplikazio horiek desmitifikatzeko: bluetootha erabiltzen duten aplikazioetan ez doaz inora. Gako batzuk sortzen ditu mugikorrak, hogei bat minutuan behin sortzen du berri bat, eta azken gako hori erabiltzen du zugandik gertuen dagoen mugikorrari pasatzeko. Ez da informazio gehiago partekatzen. COVID-19an positibo izatekotan, Osakidetzako zerbitzuek kode espezifiko bat emango digute, eta kode horrekin gure aplikazioak adieraziko du positibo eman dugula. Aplikazioak horixe jakinarazten dio nirekin egon denari: berarekin egon den norbait kutsatu dela; ez ordea, nor. Espainiako Gobernuak eta Eusko Jaurlaritzak kaleratutako aplikazioak mota horretakoak dira.\nHain zuzen ere, Espainiako Gobernuak Radar Covid aplikazioa kaleratu zuenean, zenbait akademikok agiri bat kaleratu zenuten, aplikazioaren gardentasun falta salatzen. Informazioa ezkutatzen zuen?\nKontua ez da informazioa ezkutatzen zuela, kontua da ez genekiela ezer horri buruz. Aplikazio publiko bat da, eta gutxienekoa da datuak publikoak izatea. Guk agiria aplikazioa kaleratu eta hilabete pasatxora argitaratu genuen, irailaren 5ean, eta orduan oraindik aplikazioaren kodea argitaratu gabe zegoen: ez zegoen informaziorik horri buruz. Eta horregatik kaleratu genuen agiria, ez bakarrik aplikazio horregatik, baizik eta aldarrikatzeko edozein erakunde publikok kaleratutako programek oinarrizko arau batzuk bete behar dituztela. Gizarteak informazioa izan dezan, modu inklusibo eta demokratikoetan aukera eman behar diote hobekuntzak egin ahal izateko.\nSoftware librekoa izan beharko lukeela defendatzen duzu...\nBai, azkenean gauza bera da. Publikoki ordaindutako softwarea zergatik ordaindu behar dugu berriz? Behin ordainduta nahikoa. Gainera, Open Source izateko, kodea ireki behar da, adituek bermatu dezaten aplikazioak hitzemandakoa betetzen duela. Segurtasun eta konfiantza handiagoa ematen du era horretan.\nMota horretako aplikazioak ahalik eta jende gehienak deskargatzea garrantzitsua da, ondo funtziona dezaten. Baina hori ez da gertatzen ari. Zergatik uste duzu dela hori?\nBada, ez dakit. Nik askotan galdetzen diet nire ingurukoei ea aplikazioa baduten, eta inork ez du erabiltzen. Askotan ez dakite sikiera zertarako balio duen ere. Seguruenik informazio eta kontzientziazio kanpainak lirateke onenak horretarako. Egia da ari direla kontzientziazio kanpainak egiten, baina ez dira iristen jendearengana. Dena den, mota honetako aplikazioetan sinesten ez dutenei esan nahiko nieke kodea librea dela, edonork ikus dezakeela: erabiltzen dituen protokoloak libreak dira. Gainera, mundu mailako akademikoek diseinatuak dira. Ni teknologoa naiz, eta teknologian konfiantza dut. Ulertzen dut, ikusita teknologiako enpresa erraldoiek nola maneiatzen duten gure informazioa, jendeak zenbaitetan konfiantza falta izatea: baina nik azpimarratu nahiko nuke aplikazio hauek benetakoak direla eta beren lana egoki egiten dutela, zalantzarik gabe. Denok jaitsiz gero, askoz hobeto ibiliko lirateke. Gainera, Espainiako kasuan ministerioak 330.000 euro ordaindu dizkio aplikazioa garatu duen enpresari, eta azaroan kontratua luzatu du, 1.400.000 eurorekin luzatu ere. Dirutza hori ezertan ez erabiltzeko izatea niretzat gogorra da. Azkenean, hau aztarnariei laguntzeko tresna bat da. Zakarrontzira botako den dirutza bat da, era aproposean erabiltzen ez bada.\nBeraz, aplikazio horiek aztarnarien lana errazteko tresna egokia direla pentsatzen duzu?\nHori da, beren lana erraztuko du; erraztu bai, baina ez ordezkatu. Izan ere, badaude mugikorrek kontrolatu ezin dituzten kontuak: kontrolatu dezakete bi gailuren arteko distantzia eta iraupena, baina ez dakite, adibidez, maskara jantzita izan dugun edo ez. Beraz, ondo dator modu pertsonal batean: esaterako, aplikazioak esaten badit positibo batekin egon naizela nire erantzukizuna da, eta etxean geldituko nintzateke, ahal bada. Ez dute aztarnaria ordezkatzen, baina asko errazten dute bere lana.]]>


BERRIAK: Zerb garagardoa kaña ematen dabil iada! | Garagardo ahotsa\nBERRIAK: Zerb garagardoa kaña ematen dabil iada!\n2013(e)ko urriak 3 -n igor-kargitaratuta\nHiru aste dira iada ZERB garagardoa kalean dela eta hurrengo lerroetan garagardoa zein proiektua gehiago ezagutzeko aukera izango dugu.\nArrasate (3) eta Gasteizko (1) lau gazte daude proiektu honen atzean. Unai 10 urtez egon zen Bartzelonan bizitzen eta Katalunian bertan ekoizten ziren garagardoak zeudela ikusi zuen. Bertako batzuk ea Euskal Herrian zein garagardo ekoizten zen galdetzen zioten batzutan, eta nahiz eta hemen kultura, jaiak, eta janaria bezalako gauzak asko zaindu, bertako garagardorik ez genuela konturatu zen. 2008. urtean 8 hilabete pasa zituen baita Alemanian dagoen Düsseldorf hirian eta garagardo munduarekiko interesa eta jakintza handitu zuen.\nGauzak horrela, 2012. urtean “extraktua” erabiliz eginiko garagardoa egiten hasi zen etxean jolas moduan, eta geroxeago malta aleak erabiliz garagardoa egiteko kurtso bat egin zuen Madrilen (Cervezas LEST-ekoekin).\nHemendik aurrera hasi ziren iada lau lagunak elkarlanean “zerbait sortzeko zuten griña” aurrera eraman nahian: Zerb garagardoa.\nProiektu honek gauza bat zuen argi, zein garagardo mota ekoiztuko zuten erabakiko zutenak ez ziren beraiek izango, hitza kontsumitzaileei eman nahi zieten eta horretarako galdeketa bat prestatu zuten. Galdeketa hau (garagardoaren ezaugarri desberdinen inguruan… ) Euskal Herriko hiriburu eta taberna desberdinetako 200 pertsonei egin zieten pertsonalki, eta honetaz gain, mundu osoan zehar dauden Euskal Etxe desberdinei ere.\nEmaitzek Kölsch estiloko garagardo horixka bat zela egokiena zioten.\nBehin hau garbi zutela, errezeta prestatu zuten eta Gasteizen kokatua dagoen VG Noster fabrikan hasi dute ekoizpena.\nLehenengo fasean daudela oraindik dio Unaiek, baina estilo berriak ere hemendik gutxira kaleratuko dituzte, betiere, Euskal Herriko kultura eta janaria oinarri harturik (besteak beste).\nEuskal Herritik kanpo kontsumitzeko aukera ere egongo da, baina horren inguruko informazioa aurrerago emango dizuegu.\nEskerrik asko zuen denboragatik ZERB garagardoa taldeari!!!


Transexualitatera hurbiltzeko aukera izango da bihar Ibarran - Ibarra - Tolosaldeko ataria\nIbarrako Deabruak Kalera asanblada feministak transexualitatearen bueltako mahai ingurua antolatu du biharko. Aitzole Araneta sexologoa, aktibista transfeminista eta berdintasun teknikaria eta Bea Sever Naizen elkarteko bozeramalea gonbidatu dituzte Hurbilketa transexualitatera izeneko mahai ingurura. Hizketaldia moderatzen asanbladako kide bat ariko da. Trans legeaz, trans izateaz eta transfeminismoaz ariko dira, besteak beste, 19:00etan, plazako aterpean. Sarrera doan izango da eta momentuan bertan eman beharko da izena.\nAsanbladako kideek azaldu dutenez, Deabruak Kalera asanblada feminista sortu zenetik sentitzen zuten transexualitatearen gaira hurbiltzeko beharra. "Urte askotan emakume transexualek modu naturalean mugimendu feministan militatu badute ere, azken urte eta hilabeteetan beraiek mugimendu feministan izan beharreko lekuaren inguruko eztabaida soziala izugarri areagotu da, hein handi batean, estatuan trans legearen inguruan sortu den polemika guztiak hauspoturik", esan du Oihana Lopetegi asanbladako kideak. Hori horrela, eztabaidari heldu nahi izan diote, eta pertsona transexualen errealitatea gertutik jarraitzeko errealitate hori lehen pertsonan bizi dutenak gonbidatzea erabaki dute.\nEuskal Herrian pertsona transexualek "zapaldurik eta bazterturik" jarraitzen dutela gogorarazi du Lopetegik. "Egoera hori aldatzeko ezinbestekoa da lehenik errealitate hori azaleratu eta ahalik eta jende gehienak izatea horren berri". Deabruak Kalera asanbladakoek argi dute: "Guk argi daukagu emakume transexualek mugimendu feministan zein emakumeok parte hartzen dugun beste edozein eremutan ere parte hartzeko eskubidea dutela, eta mahai inguruak ikuspegi hori zabaltzen lagunduko duelakoan gaude".\nBiharko hitzorduan transexualen eskubideak bermatzeko egin beharreko bidearen inguruko gakoak emango dituzte gonbidatuek. Horrez gain, Espainiako Estatuan onartu den trans legearen inguruko iritziak eta gogoetak partekatuko dituzte.\nBiharko mahai inguruko gonbidatuetako bat da Aitzole Araneta (Donostia, 1982). Bere esperientzia pertsonaletik abiatuta transexualitatera gerturatu...


Pascal Gaigneren obra bi estreinauko ditu Euskadiko Orkestreak - bizkaie.biz\nBizkaie! 2021-10-27 10:03 Musikea\nHamar kontzertuko programea urriaren 28an hasiko da.\nDenporaldiko bigarren kontzertu-programan Pascal Gaigne musikariaren obra bi estreinauko ditu Euskadiko Orkestreak, Txaikovskiren pieza ezagunak joteaz gan. Urriaren 28tik zemendiaren 4ra bitartean, hamar kontzertu izango dira, Donostian, Gasteizen, Bilbon eta Iruñean. Oraingo honetan, Jaume Santonja izango da zuzendaria.\nPascal Gaigne gaur egungo euskal musikagile entzutetsuenetako bat da, batez be, zinemarako egin dituan konposizinoakaitik. Ehun bat film luze, film labur eta dokumentaletarako musikea egin dau. Goya Saria irabazi eban Handia pelikulako soinu-bandeagaitik. Horrezaz gan, musikari ezagunei laguntzen be ibili zan sasoi baten, adibidez, Amaia Zubiriari eta Joseba Tapiari.\nOrkestrarako egiten dituan konposizinoak ez dira, beharbada, Gaigneren alderdirik ezagunena, baina mundu zabalean entzun ahal izan dira, besteak beste, AEBetan, Japonian, Txinan eta Finlandian. Euskadiko Orkestrearentzat pieza bi egin ditu, Urrutiko arimak eta Urruneko azalak. Berez, obra bakarraren zati bi dirala dino autoreak.\nCovid-19aren pandemiaren ondorioz sortu zituan Gaignek konposizino biak. Edukierak murriztu eta jente piloketak gitxitzea lehentasuna bihurtu zanez, Gaignek pentsau eban onena obrea zati bitan banatzea izango zala: lehenengoak orkestrearen erdia behar dau, eta bigarrenak, beste erdia.\nHain zuzen be, ziklo honek programa bi dakarz. Kontzertuen egunetan, 18:00etako hitzorduan lehenengo programea interpretauko dau Euskadiko Orkestreak; 20:15ekoan, bigarren programea.\nLehenengo programan Gaigneren Urrutiko arimak eta Txaikovskiren 1. Sinfoniako Neguko ametsak joko ditue musikariek. Bigarren programan, Urruneko azalak eta Txaikovskiren 3. Sinfoniako Poloniarra entzun ahal izango dira.\n- Donostiako Kursaalean, urriaren 28an eta 29an.\n- Gasteizko Principalen, zemendiaren 2an.\n- Bilboko Euskaldunan, zemendiaren 3an.\n- Iruñeko Baluarten, zemendiaren 4an.\nErosi sarrerak hemen (10 eta 35 euro artean).


Soinuaren hotsa - Elgetarengana\nSakabi, soinu txikiaren handitasuna, 2003\nFaustinok ez zeukan ahazteko 1932an Elgoibarren Urte Zaharretako soro ferian ikusi zion joaldia. Miraz egon zitzaion gaztea begira. Haretxen pozean hartu zuen Eibarrerako bidea. Ordu eta erdiko bidea zuen oinez Sakabiatik Azkarate gaineraino. Han, goizeko zortzietan Azkoititik ateratzen zen Usuolaren korreoa hartu, eta Elgoibarrera. Handik Eibarrera, berriz, trenez, vascongadoetan.\n"Tratua egin nuen Eibarko estazioraino joan eta bera irtengo zela nire bila. Eibarrera sekula ailegatu gabea nintzen, baina animatu ninduten etxean eta behintzat esandako egunean han nintzen. Trenetik irten eta inor ez; halako batean han agertu zen Elgeta bere ohizko lepo painuloarekin... Horrela ibiltzen baitzen hura!"\nOrduantxe egin zuten elkarren ezagutza. Gustura kontatzen zion Sakabik galdetzen zionari nolakoa izan zen Elgetarekin izan zuen hasiera hura. Ondo gogoan izan zuen beti. Untzaga plaza ondoan, Elgeta apopilo zegoen etxe batean aritzen ziren. Batek jo eta besteak ondo begiratu, gero maisuarena errepikatzeko. Ikasteko irrikan zegoen Faustino. Egunean-egunean, atzamarrak botoietan gora eta behera azkarrago zebilzkiola irizten zion. Bi saio egiten omen zituzten, bata eguerdian eta bestea bazkalondoan. Gero, seietako trena hartu eta Elgoibarrera berriro, goizean autobusean egindako bidea oinez egiteko, aldapa gora oraingoan.\n"Handik sei kilometro oinez egiten nituen Azkarateraino eta Azkaratetik ordu eta erdiko bidea berriz ere Sakabiaraino."\nGuztira, bi ordu eta erdi edo hiru orduko bidea trenak uzten zuen tokitik.\n"Beti soinua bizkarrean. Badakizue, afizioa."\nZortzi-bederatzi buelta egin zizkion Elgetari. Baina 1936an udan gaude, Franco eta Molaren tropak Errepublikaren kontra harrotu aginean dira, eta gerra ondoren maisuaren eta ikaslearen arteko tratuak jarraituko badu ere, etenaldia dator.\nAgurraren unea da. Elgeta gerrara doa, boluntario. Faustinok Sakabian geratzea erabaki du. Gauetan, lastasuak iristen ikusten ditu.\n"Sendabelar kontuekin-eta hasi nahi, Faustino?"\n"Ez, nik soinua."


Urruntzearen ondorioak gizarteratzeko erakusketa antolatu du Etxerat-ek - Gizartea - Berria\nUrruntzearen ondorioak gizarteratzeko erakusketa antolatu du Etxerat-ek\nErakusketaz gain, presoen urruntzearen ondorioak pairatzen dituzten senide eta lagunen zuzeneko testigantzak entzuteko aukera izango da.\nEtxerateko ordezkariak, gaur, Gasteizen egin duten aurkezpenean. /\n"Lan hau burutzea ezinbestekoa dela uste dugu gatazkaren ondorioak gainditu eta, bereziki, normalizazio eta bakearen bidetik benetako aurrerapausoak eman nahi baditugu", adierazi du Etxerat-ek. Euskal presoen eskubideen aldeko elkarteak ohartarazi du ezen, bakearen alde hainbat urratsa egin diren arren, euskal gizartearen sektore batek salbuespen legediaren ondorioak pairatzen jarraitzen duela.\nGizartearen zati batek "errealitate gordin" horren berri ez duela iritzita, erakusketa antolatu du Etxerat-ek presoen urruntzeak zer ondorio dituen ezagutarazko: ondorio ekonomikoak, trafiko istripuak, gaixotasun larriak dituzten presoei eragiten dien kaltea, haurrengan duen eragina, eta abar. "Gizartea informatzeko, sakabanaketak egunero sortzen duen sufrimenduaren testigantza emateko eta sortu dituen 16 hildako biktimen errekonozimendua bilatzeko" ekintza izango da.\nErakusketa antolatzeaz gain, euskal presoen senide eta lagunen zuzeneko testigantzak entzuteko aukera izango da Laudion (Araba) eta Gasteizen. Erakusketa urriaren 16tik 22ra izango da Arabako hiriburuan, Probintzia plazan. Laudion, berriz, urriaren 23tik 28ra izango da ikusgai, Aldai plazan.\nEtxerat-en ekimenak Arabako Foru Aldundiaren eta Gasteizko Udalaren laguntza jaso du.


Thanatos Game Online erregistroa. Play free jokoak Tanat Online\nJolastera Thanatos Online\nTanat online - bere fantasiazko mundu harrigarria marrazten dituen zirraragarria masiboki anitzeko joko. Tanat joko doakoa da, beraz, erabiltzaile kopurua etengabe handitzen ari da. Baina ez da jokoaren arrakasta handia arrazoi bakarra. Hau eztabaidatu egingo dira beranduago, baina nola egiaztatu dut Thanatos Online jokoa, hitz batzuk hasteko.\nThanatos Online Izen-jokoak mota honetan ohiko modu doa. Den lehenengo gauza egin - da joko bezero instalatzeko. Eskuinera joko-gunean, eta horrek are gehiago azkartu inskripzio prozesua aurkitu daiteke. Baina Tanat erregistroa amaitzen ez besterik deskargatu eta bezeroa instalatu. Hurrengoa egin beharko duzu - da gunean erregistratu. Tanat Online erregistroa zure kontu bezala sortu duzula zakanichvaetsya. Horretarako, besterik gabe, hala nola, login, pasahitza eta posta elektronikoko helbidea, oinarrizko informazioa gehitu.\nOndoren matrikularen arrakastatsua da, zuzenean joan online dezakezu Thanatos joko. Lortuko zoragarri ipuinetako mundu non etengabe hainbat gerrak egindako sartu duzun lehen minutuko. Gainera, daude mundu osoan dute - elur-capped mendiak, oihan trinko eta akabera eta ilun ziegak from. Eta borroka horietan guztietan, pertsonalki parte hartu ahal izango duzu, eta bere emaitza eragina.\nThanatos Online Game Online eskaintzen dizu aukera bi warring alboetan play-rekin - Katedral eta Exiliados. Duten prozesua zirraragarria jokoa eta fun edozein dela ere ibili ez duzu jokatu bermatu izango da, eta borroka izango da beti arriskutsua eta bortitza. Thanatos Online jokoa, kontrol arma indartsua Ancients boterea handia da, eta aldi berean da artifacts artean esker existitzen dela emanez zure esku. Avatarrak erabiliz, borroketan uchuvstvovat dezakezu gudu kanpotik.\nKudeatu beren avatar distantzia bat izan daiteke, magia. Avatarrak komandante bakarrarekin zaude, beraz, hartuko luke inplizituki da zure agindu guztiak. Da ez diren ohiko heroia berezitasunak eurokoa. Avatarrak erabiliz kudeatu ahal armada osoa, eta horrek, zalantzarik gabe, zure irabazi aukera bultzatuko du; Ez dugu ahaztu behar avatar hori etengabe garatu dezakete eta alien avatar aurkako borroka erabili.\nPlay Game Online Thanatos askoz gehiago zirraragarria, grafiko onak, hau da, jokoaren berezko esker. Ere nahi genuke pertsonaia garapen sistema garatzaileen lan ona aitortu. Oro har, oro har, jokatzeko guztiak oso dibertigarria da. Bat hasita play online Thanatos, utzi duzu edonoiz laster. Partida atzeratzeko ez egunetan, baina hilabete. Denbora horretan guztian zure estrategia garatzeko garatuko dituzu, parte hartzeko hainbat borrokak, etengabe eguneratu eta berriro erosteko beharrezkoak diren elementuak, azken finean, bere etsaiak garaitzeko.\nTanat konektatuta borrokak eta horiek irabaztea garrantzitsua jokatu. Garaitu bataila bakoitzean - gerra irabaztea urrats handi bat da. Irabazteko, etengabe hobetzeko pertsonaia nagusia, hainbat zereginak egiteko, beharrezko ekipamendua eskuratu behar duzu. Izan ere, agian bideratzen ari zaren bere lasterketa onena bihurtu da eta bere herriaren eramango gerra.\nThanatos Online Game den aurkarien talde baten aurka jokatu duzu, edo aurkari bakar baten kontra ahalbidetzen. Arena, eraso, ehiza: Jokoan daude Safe Mode dira. Abiadura izan, nahiz eta kontrol erregimen puntutan eta baloia grabbing joka daiteke.\nAvatarrak ezberdinak erabiliz Thanatos Online play elementuak, non Partidu berri bakoitzak ahal Hainbat modutara agurra mota guztietako jauna bezala izan daiteke.\nHorrela, Thanatos Online play da oraindik luzetara interesgarria, bere onurak guztiei esker. Maila handia Joko grafiko, efektuak barietate bat gauzatu zen. Paisaiak egoki eginak eta denbora luzez osotasunean igrvoy prozesu osoa joko kualitatiboki berri bat, joko bat errealitatearekin eta benetako jokoa arteko lerroa lausotzen sucked. Jokoan zehar, munduko Tanata historiari buruz asko ikasi ahal izango duzu eta pertsonalki hartu parte jokoaren historia berri bat idatziz. Jokoaren guztia nor benetan jakin joko horiek pertsonei kalitate onena egin.\nGames Online MMORPG online jokoak Thanatos Online


Sarrigurengo ikastetxean 9 ikasgela zabaltzea ez da irtenbidea, guraso eta irakasleen idurikoz - euskalerriairratia.eus\nSarrigurengo ikastetxean 9 ikasgela zabaltzea ez da irtenbidea, guraso eta irakasleen idurikoz\nEuskalerria Irratia 2015-04-21 08:25\nHezkuntza Departamentuak eraikin berri batean Haur Hezkuntzarako bederatzi ikasgela jarriko dituela iragarri du. Heldu den ikasturtean 215 haur berri izanen dira eta 10 ikasgela beharko lituzkete gutxienez. Protesta eginen dute bihar.\n“Ez ditugu partxeak nahi, irtenbide egokiak baizik”, hala nabarmendu dute Sarriguren Eraikitzen: Hazi eta Hezi plataformak, Guraso Elkarteak eta irakasle kontseiluak. “Ikastetxe berri bat eraikitzea ezinbestekoa da: eraikin berria, patioarekin, jantokiarekin, ikasgela guztiekin, kiroldegiarekin eta irakasle taldearekin”, horixe da hiru taldeek eskatzen dutena.\nNafarroako Gobernuak eman duen erantzuna ez zaie egokia iruditu. Hezkuntza Departamentuak bederatzi gela irekiko dituela iragarri du, eraikin berri batean. Haur Hezkuntzako ikasleak sartuko lituzke bertan, baina, horiek ere ez dira kabitzen: “215 haur berri izanen dira heldu den ikasturtean eta 10 gela beharko lituzkete gutxienez”. Hezkuntza Departamentuaren proposamena partxea dela uste dute, eta benetako irtenbideak behar dituztela ohartarazi dute.\nBihar protesta eginen dute sortzen ari diren eraikin berriaren aurrean, eskatuz, egin dezatela ikastetxe berri bat eta ez soilik bederatzi gela izanen dituen egoitza.\nGizartea Hego Iruñerria Aranguren


Espainiak EBko eskola-porrotaren hirugarren indize altuena du | Consumer\nEspainiak EBko eskola-porrotaren hirugarren indize altuena du\n15 urteko ikasleen% 21,1ek aitortzen du irakurtzeko zailtasunak dituela\nHezkuntzaren Lege Organikoari (LOE) buruzko eztabaidan, Europako Batzordeak azterlan bat aurkeztu zuen atzo, Espainiak hezkuntza-arloan EBko gainerako herrialdeekin dituen desberdintasunak agerian uzten dituena. Europan, 2004an, eskola garaia baino lehen utzi zutenen batez bestekoa % 15,7koa izan zen; Espainian, berriz, % 31,1. Horrek esan nahi du 2000n baino % 2,3 gehiago utzi zela.\nBigarren Hezkuntzaren amaierari dagokionez, ikasketak amaitu dituzten 20 eta 24 urte bitarteko Europar Batasuneko gazteen batez bestekoa % 76,7koa zen 2004an (% 76,4 2000n), eta Espainiakoa, berriz, % 61,8koa (horrek ere okerrera egin du), 2000. urtean ehuneko hori % 66,2koa baitzen.\nGure herrialdearen atzetik, bai ikasketak bertan behera utzita, bai Bigarren Hezkuntza amaituta, Malta eta Portugal daude, %45 eta %47,9, eta %39,4 eta %49, hurrenez hurren.\nEuropar Batasuneko exekutiboak ohartarazten du irakurketarako zailtasunak direla Espainiako 15 urteko gazteen beste irakasgai bat, % 21,1ek aitortzen baititu arazo horiek, eta Hogeita bost urteko gazteen batez besteko % 19,8k. Bruselaren helburua 2010ean batezbestekoa %15,5 izatea da. Atal honetan okerrenak gazte grekoak dira, %25,3k irakurtzeko zailtasunak dituztela adierazten baitute.\nGure herrialdean hazi da gehien azken urteotan eskola uztea\nGraduatu motari dagokionez, Matematika, Zientziak eta Teknologia bezalako diziplinak 754,7 izan ziren batez beste EBn 2004an milako; Espainian, berriz, 84,1. Datu positibo bat gai horietan graduatutako emakumeen kopurua da, milatik 30,4. Txikia izan arren, EBko batez bestekoaren antzeko kopurua da, urte berean 31,1 izan baitzen.\nEuropako Hezkuntza komisario Jan Figel-en arabera, ikasketa-mota horren helburua da estatu kideen arreta erakartzea, hezkuntza-arloan baliabide gehiago inberti dezaten, Lisboako helburuak lortu nahi badira. Helburu horiek, labur esanda, EBn 2010. urtean enplegu osora iristea proposatzen dute, hainbat arlo bultzatuta, hala nola irakaskuntza.\nBigarren Hezkuntzan uztea\nGure herrialdea 2000. eta 2003. urteen artean eskola-uzte goiztiarraren tasa gehien handitu zuen EBko herrialdeen artean egoteak atzerakada nabarmena dakar, 2003an % 28,8tik % 31,1era igaro baitzen. Batasunaren helburua izan zen 2010ean bertan behera uztea %10era murriztea.\n2003. urtean portzentajea %15,7koa izan zen, eta hobekuntza nabaria izan arren (2000n %17,3koa zen), oraindik aurrera egin behar dela adierazten du. Eta Malta (% 45) eta Portugal (% 39,4) bezalako herrialdeek tasak oraindik altuagoak dituzten arren, hobetu egin dira aurreko urteekiko.\nBeste muturrean daude iparraldeko herrialde gehienak, eta ekialdeko batzuk, hala nola Polonia (%5,7), Txekiar Errepublika (%6,1) eta Hungaria (%6,2).\nBestalde, EBk helburu gisa ezarri zuen 2010ean 20 eta 24 urte bitarteko europarren %85ek goi-mailako bigarren hezkuntza osatu izana. Helburu horretan ez da aurrerapauso handirik egin Europar Batasunean (2000n %76,4 ziren, eta 2003an %76,7).\nEspainian, tasa %66,2tik %61,8ra jaitsi zen, eta herrialdea berriz ere Hogeita bosten ilaran jarri zen, Maltaren (%47,9) eta Portugalen (%49,0) aurretik bakarrik, aurreko urteetan baino gehiago.\nHezkuntzako inbertsio publikoari dagokionez, EBn, batez beste, gora egin zuen, BPGaren %4,9tik %5,2ra igaro baitzen 2002an. Hala ere, alde handiak daude herrialdeen artean, eta Espainian %4,4 mantendu zen.\neskola Espainia fracaso-eu


Andeetan izandako hegazkin istripuan Gustavo Zerbino ezbeharren kudeaketaz mintzatuko da. Noticias de Gipuzkoa\nAndeetan izandako hegazkin istripuan Gustavo Zerbino ezbeharren kudeaketaz mintzatuko da\n"La gestión de la adversidad" izenburuko hitzaldia eskainiko du ostiralean arratsaldeko 16:00etan\nEP - 2016(e)ko otsailaren 18a, osteguna - 12:27etan eguneratua\nDONOSTIA. Andeetan 1972an gertatu zen hegazkin istripuan bizirik atera zen Gustavo Zerbinok "La gestión de la adversidad" (Ezbeharraren kudeaketa) izenburuko hitzaldia eskainiko du ostiralean, otsailaren 19an, arratsaldeko 16:00etan, Euskal Herriko Unibertsitateko (EHU) Ekonomia eta Enpresa Fakultateko Gradu Aretoan, Donostian. Sarrera irekia izango da eserleku guztiak bete arte, EHUk jakinarazi duenez.\nEkonomia eta Administrazio Zuzendaritzan lizentziatua, Cibeles S.A. enpresako zuzendaria, Merck Sharp &Dohme enpresako ordezkaria eta Cámara de Especialidades Farmacéuticas de Uruguay erakundeko lehendakaria da Gustavo Zerbino.\nEzbehar, lidergo eta motibazioaren inguruan hitzaldiak ematen ditu unibertsitateetan eta enpresetan, Latinoamerikan, AEBeta eta Europan. 1972an Andeetan izan zen hegazkin istripuan bizirik irten zen, bere rugby taldeko kide batzuekin batera, eta bere bizipenen eta arrakastaren berri ematen du hitzaldietan.


Eusko Jaurlaritzak eta Foru Aldundiek Euskadiko irakaskuntza elkarte nagusiei zerga hezkuntzaren berri eman diete - Ogasun eta Ekonomia Saila - Eusko Jaurlaritza - Euskadi.eus\nUnitate didaktikoari buruzko hitzordu informatibora bertaratu dira EHI, KRISTAUESKOLA, BIHE, ERKIDE eta COAS.\nEusko Jaurlaritza eta Foru Aldundiak Euskadiko irakaskuntza-elkarte nagusiekin –EHI, KRISTAUESKOLA, BIHE, ERKIDE eta COAS− bildu dira gaur hezkuntza-modulu zibiko-tributario berriaren inguruko informazioa emateko. Modulua datorren ikasturtean egongo da ikastetxeentzat eskuragarri, DBHKO 4. mailatik aurrera emateko. Ekimen hori Zerga Iruzurraren Aurkako Borrokarako Plan Bateratuaren baitakoa da, eta azken urteotan Gipuzkoak lurraldeko ikastetxeetan garatu duen esperientzia du abiapuntu.\nEkimena izapidetze-fasean dago, baina erakundeek elkarteei ekimenaren helburuak helarazteko interesa azaldu dute, 2017-18 ikasturtean ahalik eta ikastetxe gehien atxikitzea lortzeko.\nForu Aldundiek eta Eusko Jaurlaritzak konpromisoa indartzeko apustua egin dute, zergen balio soziala nabarmendu eta gastu publikoarekin duen lotura azpimarratzeko. Ildo horretatik, erakundeak iruzurraren aurka eta zerga-betebeharrak borondatez betetzearen alde kontzientziatzea sustatzeko lanean ari dira; gazteak azpimarratu dituzte. Hori guztia islatu da unitate didaktikoan eta, horretarako, 190.000 euroko inbertsioa egingo da. Eusko Jaurlaritzak %50 hartuko du bere gain eta Aldundiek gainerako %50a.\nLau erakundeek zehaztutako helburuak honako hauek dira:\na) Ekonomia eta zerga-sistemaren inguruko oinarrizko ezagutzak helaraztea, zergen inguruko ikasleen kontzientziazioa sustatzeko. Zehazki:\nOndasun eta zerbitzu publikoak identifikatzea.\nOndasun eta zerbitzu publikoen balio ekonomikoa eta gizarte-eragina ezagutzea.\nOndasun eta zerbitzu publikoen finantziazio-iturri ezberdinak identifikatzea, bereziki zerga-bidezkoak.\nOndasun eta zerbitzuen zuzkidura publikoa lortzeko eskubide eta erantzukizunak ezartzea.\nPublikoa denaren eta, beraz, guztion ahaleginarekin eta onura komunarentzat erabilitakoaren inguruko errespetuzko jarrerak barneratzea.\nZerga-sistema, diru-sarrerei eta gastu publikoari dagokienez, gizarte demokratiko batean justizia, ekitate eta elkartasun-balioak azaleratzen diren alorretako bat dela ulertzea.\nb) Euskal zerga-sistemaren oinarrizko ezaugarriak eta zerga nagusien egitura azaltzea eta, horretarako, Administrazioak jasotako diruarekin eskaintzen dituen zerbitzu publikoak identifikatzea.\nc) Zerga-iruzurrari aurre egitearen garrantziari buruzko gizarte-eztabaida sustatzea, eta zerga-erantzukizuna kultura demokratiko batean gizartearen elkarbizitza antolatzeko oinarrizko balioa dela ulertzea. Horretarako, zerga-erantzukizunak betetzea betebehar zibikoa dela identifikatuko da.


"Roaming"-a ezabatuko du Europako Batasunak ekainaren 15ean | Technologie | KAZETA\nKazeta|13/06/2017 Mis à jour à:\nNeurri berria Europako 28 herrialdeetan plantan emanen du Europak.\nEuropako Komisioak jakinarazi duenez, "Roaming"-a ezabatuko du ekainaren 15ean. Orain arte, beste herrialde batera bidaiatzean eta mugikorra erabiltzeagatik gainkostua kobratzen zuten konpainiek. Erabakia dela eta, Europako edozein tokira deitzeak baita telefonoaren konexioak ere kostu bera izanen dute.\nNeurri berria Europako 28 herrialdeetan plantan emanen du, Bretainia Handia barne. Europako Batasunak aurreikusi du ondoren Islandia, Liechtenstein eta Noruega bezalako herrialdeetan ere gauzatzea.\nKontutan hartu behar da telefono konpainia bakoitzak bezeroei jakinarazi behar diela "Roaming"-a baliatu dezaketela urririk. Ez da beharrezkoa ezer egitea mugikorretan, automatikoki plantan ezarriko den aldaketa baita.\nHaatik, muga batzuk finkatu ditu Europako Batasunak. Bere xedea da bezeroek ez kontratatzea tarifa merkeago bat beste herrialde batean, jatorrizkoan erabiltzeko. Hori saihesteko, konpainiek bezeroek mugikorra atzerrian jatorrizko herrialdean baino gehiago erabiltzen duten ikertzen ahalko dute lau hilabetez.


«Gainerakoen artean euskaldunenak ginenaren fama genuen» - Tolosa - Tolosaldeko ataria\n«Gainerakoen artean euskaldunenak ginenaren fama genuen»\nJosu Artutxa Dorronsoro 2018-08-03 07:57\nHaimar Martin, bidaia amaieran kide bakoitzari emandako liburuxkarekin, eta Libe Martinez De Rituerto, azken gaubelaren ostean jasotako diplomarekin. JOSU ARTUTXA\nLibe Martinez De Rituerto eta Haimar Martin, azken hilabetean zehar izugarrizko arrakasta izan duen Euskarabentura espedizioaren parte izan dira. «Esperientzia ahaztezina izan da», adierazi dute. Beraiek ere jzioqui zuten proiektu honen parte izatea.\nUdalekuak, urteko garairik beroenean, adin bertsuko jendearekin, ohiko ingurunetik kanpo (mendian, kostaldean...) zenbait egun igarotzeko aukera eskaintzen duten egitasmoak izaten dira. Bertan, lagun berriak ezagutzeaz gain, aisialdirako kudeatzen da denbora.\nLibe Martinez De Rituerto Zeberio (Tolosa, 2001) eta Haimar Martin Perez (Tolosa, 2001) gazteek ez dute berehalakoan ahaztuko uztailean zehar bizitako esperientzia. Euskarabentura proiektuaren parte izan baitira, euskara sustatuz, Euskal Herria iparradetik hegoaldera, nahiz ekialdetik mendebaldera zeharkatzeko aukera izan dute.\nBiek, beste lau ikaslerekin batera, ikastolan proiektu bat aurkeztu zuten, ardatz edo gai nagusia, euskara zuena. Gero, proiektu hori suertatu zen gustukoena, eta horrela lortu dute, beste 108 gazteekin batera, hilabete oso bat igarotzea. Astelehenean heldu ziren Getxora, eta hor amaitu zitzaien 700 kilometro baino gehiagoko ibilbidea, hilabete oso batean pilatutako emozioak lehertu ziren une berean. Abenturaren esperientzia osoa koaderno batean bildu diete arduradunek, talde bakoitzeko argazkiarekin eta norberaren datu pertsonalekin, baita amaierako orri zuriekin ere, parte hartzaile bakoitzak nahi zuenari zerbait idazteko aukera zuelarik.\nZer moduz zaudete horrelako esperientzia bat bizi ondoren?\nHaimar Martin: Egia esan, nostalgia puntu batekin amaitu genuen. Hasieran uste nuen neke handiagoarekin bukatuko nuela ibilaldia, baina ez zen hala izan. Azken egunean, batez ere, askok ezin izan zieten negar malkoei eutsi, eta agur esatearen pena gailendu zitzaien.\nMaren Martinez De Rituerto: Gainera, hilabete oso bat egon gara, egunero 24 orduz guztiok batera, guztia partekatzen. Hortaz, normala da apur bat triste amaitzea.\nH. M.: Batzuk, oraindik ez ginen kontziente ere horrenbeste denbora igaro genuela elkarrekin. Azkenean, hilabete bat da. Azkar esaten da, baina askorako ematen du.\nTalde desberdinetan banatuta zeundeten partaideak. Zer dela eta?\nL. M.: 110 pertsona izanda, ezinezkoa zen guztiok elkarrekin joatea, ez zen bideragarria. Hori dela eta, etapen arabera banaketa bat egiten zen. Hiru talde zeuden: Trikuak, katagorriak eta erbiak. Norberak erabakitzen zuen etapa bakoitzaren hasieran zein taldetan joan nahi zuen, markatu nahi zuen erritmoaren arabera. Trikuak motelenak ziren, eta abiatzen lehenak izaten ziren. 15 minutu geroago irteten ziren katagorriak, eta erbiek, guztia jaso ondoren ekiten zioten ibilbideari.\nZuen kasuan, zein taldetan aritu zarete?\nL. M.: Ibilbidearen ia zati osoan erbiak izan gara.\nH. M: Kontuan hartzeko faktorea izaten zen abiatzen azkenak izatearena. Gainontzekoak presaka ibiltzen ziren ibilbideari ekiteko. Guk, bitartean patxaraz hartzen genituen gauzak, lasai gosaldu nahi izaten genuelako.\nL. M.: Askotan esaten ziguten erbiak katagorriak baino motelago joaten ginela. Ondorioz, batzuetan erritmoa bizkortu behar izaten genuen, baina horretarako, guk behintzat, ez genuen inongo arazorik.\nEta, horiez gain, talde txikiagotan ere banatu zarete azken emanaldia prestatzeko.\nH. M.: Bai, baina ez horretarako bakarrik. 11 xerpa zeudenez, 10 talde egin genituen 11 kidez osatutakoak. Horrela, bidai osoko antolamendua aurrera eramatea errazagoa izan da, otorduak prestatzerako garaian, zerbitzatzerakoan garbiketak egiterakoan, hondakinak biltzerakoan...\nZer da Euskarabenturak eman dizuena, pertsonalki batez ere?\nH. M.: Euskararen inguruan asko ikasi dugu. Hitzaldi soziolinguistiko ugari izan ditugu, probintzia bakoitzean bat, eta horietan, sorpresa ugari jaso ditugu.\nL. M.: Jendeak euskararekiko zuen pentsaeran aldaketa bat eragin ahal izan duela esango nuke. Esaterako, Tolosan, gazteen artean, euskaraz aritzen gara normalean. Hemendik kanpo, ordea, ez da gauza bera gertatzen, eta gure artean izan ditugu egoera horretan bizi diren euskaldunak. Prest azaldu dira hilabete oso batean euskaraz hitz egiteko, egunerokotasunean, familiarekin nahiz lagunekin gazteleraz egiten dutelako. Polita izan da orain euskaraz aritzeko esfortzua egingo dutela jakitea.\nZuen kasuan, gainera, esaten da Tolosaldea dela Euskal Herriko eremu euskaldunena.\nH. M.: Bada, gainerakoen artean, fama hori genuen.\nL. M.: Egia esan, Gipuzkoatik joandako ia denek euskaraz egiten genuen. Bestela, etxean euskaraz baina lagunekin gazteleraz hitz egiten duten askorekin topatu gara bertan. Hortaz, bidaian zehar, horiek gazteleraz hitz egiteko ohitura izan dute.\nHilabete oso bat euskaraz bizitzen jarduteak indarra emango zuen, ezta?\nL. M.: Bai. Hala ere, jende ugarik hitz egiten zuen gazteleraz, nahiz eta taldean euskaraz egin, bakarka gazteleraz egiteko ohitura izaten zuten.\nH. M.: Gu, gure artean, nik dakidala, euskaraz aritu gara egunero. Horren epe luzean, normala da lagun talde ugari sortzea, eta gurean behintzat, euskara zen erabiltzen zen hizkuntza bakarra. Oso tarteka, norbait gazteleraz hitz egiten entzunez gero, segituan saiatzen ginen joera hori aldatzen.\nIbilbideari dagokionez, 7 probintzietatik igaro zarete, eta hiriburu guztietan egin duzue geldialdia. Agian lurralde batzuk gehiago ez bisitatzearen penarekin geratu zarete?\nH. M.: Ipar Euskal Herria, adibidez, hiru egunetan zeharkatu dugu. Tamalez, euskara ez zen asko entzuten zen hizkuntza, nahiz eta asko entzuteko astirik ere ez eman. Herri txiki ugaritatik igaro ginen, baina ia geratu ere egin gabe.\nL. M.: Nik faltan bota nuen beste eremu bat, Arabakoa izan zen. Bisitatzeko aukera izan genuen, baina eguraldi txarra zela eta, ekaitza egiteko arriskuaz jabetuta, pena handiz, baina bi etapa ez egitearen erabakia hartu behar izan genuen. Gainera, gutako asko ere gaixotu egin ginen orduan, eta autobusez egin behar izan genituen ibilbidearen zati batzuk.\nTartean, Tolosan egoteko aukera izan zenuten. Bertara iristean, zer sentitu zenuten? Bertakoak izatearen presioa? Poza? Askotan, nahiago izaten da etxera ez itzultzea ere.\nH. M.: Denetik. Berezia bezain arrotza izan zen. Hemen beti lagunekin egoten gara, baina zu zeu beste 100 bidailagun baino gehiagorekin iristea, ez zen oso ohikoa izan. Gainera, guztiak kamiseta berarekin gindoazen, atentzioa deituz.\nL. M.: Kuadrillako lagunak ere inguratu ziren, eta hori nahiko arraroa izan zen. Azkenean, hiru astez lagun talde berarekin egondakoan, horiei kuadrillako lagunak ere gehitzea berezia izan zen.\nLehendik izanda zineten antzeko udalekuren batean?\nL. M.: Ni Urbasan izan nintzen, menditik asko zuten udalekuetan.\nH. M.: Ni bestelako udalekuetan egon izan naiz, baina Urbasakoa bezalako udaleku ibiltarietan inoiz ez.\nEuskarabentura noski bereziagoa izango da. Baina, zertan da bereziagoa edo zertan nabarmentzen da?\nH. M.: Udaleku erraldoi bat izan da. Antolaketa aldetik sekulako lana dago atzean, eta hori goraipatu beharra dago.\nL. M.: Urbasakoak ez zuen zerikusirik guk bizi izan dugunarekin. Bestetik, eremu desberdinetako jendearekin ibili ahal izatea ere oso aberasgarria izan da. Orain artean, Gipuzkoako jendearekin egoteko aukera izan dugunez, hau bestelako zerbait izan da. Euskal Herriko probintzia guztietatik aparte, diasporatik ere etorri da jendea. Egoera hori ez dut uste beste inon aurkitu daitekeenik.\nHoriek guztiak ezagutzeko aukera izan duzue? Ez da samurra izango 100 pertsona ezagutzea, ezta?\nL. M.: Jende guztia ez, baina lurralde guztietakoa ezagutu ahal izan dugu.\nH. M.: Diasporatik joandako gazteek harrituta utzi ninduten, batez ere haietako batek, argentinarrak. Ikusgarria zen, euskara menperatzeaz gain, zeinen ondo ezagutzen zituen euskal dantzak, eta zeinen ondo dantzatzen zituen.\nL. M.: Hala da. Gainera, lehen aldia zen Euskal Herrira etortzen zela.\nH. M.: Bestetik, euskalki desberdinak ondo ulertzeko hasierako egunetan izandako zailtasunak ere aipatu beharrekoak dira. Hori zen toki ezezagunetako jende asko biltzearen trabatako bat.\nL. M.: Lehen egunetan, batzuei ez genien ezta ulertzen ere.\nBidaian, ordea, lan egitea ere egokitu zaizue, zenbait hitzaldi, tailer eta bestelako saioetan jasotako irakaspenekin. Zertan lagundu dizuete horiek? Baliagarriak izan dira?\nH. M.: Baliagarriak izan dira, era batera edo bestera. Horietako bakoitzetik zerbait sartu behar genuen amaierako ikuskizunean. Azkenean, talde bakoitzak nahi zuen erabilera emango zion horietako bakoitzari. Hala ere, lanerako baliagarriak, baina aldi berean, interesgarriak ere izan dira. Talde bakoitzetik bi kide aritzen ziren diziplinetako bakoitzean: hitzaren ingurukoetan, gorputz adierazpenekoetan, inprobisaziokoetan, ahots adierazpenekoetan eta eszenografiakoetan.\nL. M.: Nik esaterako bertsolaritzarekin lotura zuen hitzaren inguruko saioetan parte hartu nahi nuen, baina taldean baziren beste kide batzuk ere bertan aritu nahi zutenak, eta hortaz, zozketa egin ondoren, beste batzuei egokitu zitzaien.\nEta zer egin behar izan zenuten azken gaubelan? Zer nolako lanak ikusi ahal izan ziren bertan?\nL. M.: Gaia erabat librea zen, eta norberak nahi zuen ikuskizuna prestatu ahal zuen, gehienez ere bost minutukoa. Oso zaila izan zen hain denbora laburrean egitea. Gure kasuan, antzerkia, dantza eta bertsolaritza nahastu genituen, bidaia laburbiltzen zuen emanaldian, diziplina bakoitza hiriburu bakoitzarekin lotuz.\nH. M.: Guk, berriz, bidaian zehar bisitatutako lekuetan eta izandako hitzaldietan jasotako ideia garrantzitsuenen laburpen bat egin genuen. Horiek guztiak, antzerki batean sartzen saiatu ginen. Denetarik izan zen gainerako taldeen emanaldietan. Guk, esaterako, ez genuen umoretik jo, beste askok bezala.\nL. M.: Batzuek sinpletasunetik jo zuten lan ikusgarriak plazaratzeko, eta gure kasuan, gehiegi konplikatu ginela uste dut.\nZuek uste duzue horrelako ekimenek gazteengan indarra dutela, kontzientzia pizteko balio dutela?\nH. M.: Hori, gehienbat azken egunean ikusi ahal izan genuen. Baina, gurekin egon diren gazteengan baino gehiago, euren gurasoengan. Izan ere, haietako askok gurasoekin gazteleraz egiten zutela esaten ziguten, eta ibilaldia amaitu zenean, guraso horiek izan ziren guregana euskaraz hitz egiten saiatuz gerturatu zirenak. Benetan ezusteko galanta bezain pozgarria izan zen, buruari buelta batzuk eman dizkietenaren seinale.\nL. M.: Gazte askok, gainera, gazteleraz hitz egiten zuten, euskaraz aritzeak lotsa ematen zielako, batez ere, beste batzuk euskaraz aritzeko erraztasun handiagoa genuela ikustean. Beranduago, ordea, jende askok pentsaera hori aldatu zuen, eta euskaraz ikasteko modurik onena eta azkarrena, egitea zela ikusi zuten, nahiz eta akatsak bata bestearen atzetik etorri. Aldaketa hori ere, poz handia eman didan erabakia izan da.\nHilabete bateko udalekuek askotarako uneak bizitzeko eman dezakete. Anekdotarik bai kontatzeko?\nL. M.: Nire kasuan, hastapeneko egunetako batean, parte hartzaileetako batekin eta xerpa batekin denda txiki batean egon nintzen. Bertako dendariak, egun on bat izateko irribarre bat margotuta zuten pinak zituen. Horietako bat hartu genuen bakoitzak, egun guztiak ahoan irribarre batekin hasteko. Koxme izena jarri genion. (Barreak)\nH. M.: Añanan izan ginenean, kanpoaldean lo egin genuen, igerileku bateko belardian. Bertako herritar batek ateri jarraituko zuela esan zigun, eta gauak horretarako itxura zuen. Izarrak ikusten aritu ginen lo hartu aurretik. Goizaldeko 05:30ean, ordea, ekaitza heldu zen. Euria goitik behera ari zuen, eta 120 lagunek 40 pertsona justu-justu kabitzen ziren estalpe baten azpian sartu behar izan genuen. Hura bai abentura!\nL. M.: Beste egun batean, arropak garbitu ondoren, motxilak eta arropak zintzilik utzi genituen, lehortzeko. Hartzera joan ginenean, ordea, lapurtu egin zidatela ohartu nintzen. Ibilaldirako eman zizkiguten lau kamisetak, baita bestelako arropa ugari ere. Eskerrak lagunen arropak jantzi ahal izan nituela, eta arduradunek ere kamisetak eman zizkidatela. (Barreak)\nDatorren urtean berriz egingo balitz, jendea animatuko zenukete?\nL. M.: Nik bai.\nH. M.: Gainera, ez duzu fisikoki erabat prestatuta egon beharrik.\nL. M.: Azkenean, etapa batzuetako zenbait bidai autoz egiteko aukera zegoen, edozein lesio edo min zuten horientzako. Egunero, ia hogei bat gazte mugitzen ziren kotxean. Hortaz, ez zegoen inongo arazorik. Bestela, mila gauza ikasteko aukera bat da, zure bizitzan aldaketa bat eragiten duen bidaia bat. Horrelakoak aprobetxatzea ezinbestekoa dela iruditzen zait.\nH. M.: Euskal Herria ezagutzeko aukera ezin hobea da. Lehen aldia zenez, zorte handia izan dugu, 140 bat gaztek eman zutelako izena hasieran, eta gutxi batzuk geratu zirelako kanpoan. Hurrengo urtean eginez gero, pentsatzen dut jende gehiagok izango duela bertara joateko nahia, eta hortaz, zailagoa izango dela parte hartzea.\nL. M.: Gainera, diru-laguntzak ere areagotu egingo direla esan dute, eta horrek ekonomikoki bultzada bat eman diezaioke.\nEta beranduago, xerpa moduan joateko aukera eskainiz gero?\nH. M.: Buruz joango nintzake.\nL. M.: Baita ni ere!\nSormena ere euskarabentura da\nItzea Urkizu Arsuaga 2018 uzt 18 Tolosa\nEuskarabenturako kideek bi egun pasatu dituzte Tolosan, Mauletik Getxora bidean; historiaz, bidaiez, kulturaz eta euskaraz hausnartzeko aukera izan...


Sortua: 3 abuztua 2016\nELE irakasleei zuzendutako online gidaren 2016ko bertsioa sareratu berri du María del Carmen Méndez Santosek.\nIzatez gaztelania-irakasleentzakoa den arren, geure esparrurako ere badago atal interesgarri bezain erabilgarririk.\nSortua: 19 abuztua 2016\nPrestakuntza-eskaintza Cervantes institutuan. Apirila-ekaina\nSortua: 13 martxoa 2018\nMartxoaren 14an irekiko du Cervantes institutuak apirila-ekaina bitarteko ikastaroen eskaintza: nola ikasi eta irakatsi bigarren hizkuntza bat; entzumenaren didaktika...\nEuskaltegietako matrikula, ikasmaterialak eta egiaztatze-sistema hizketagai Donostiako prentsaurrekoan\nSortua: 30 martxoa 2016\nHizkuntza Politikarako sailburuorde Patxi Baztarrikak eta HABEko zuzendari nagusi Joseba Erkiziak prentsaurrekoa eman dute, gaur, Donostian. Ekitaldian aurtengo matrikulazioaren datuak eskaini dituzte, argitaratu berri den Primeran! A2 ikasmaterialaren berri eman dute eta egiaztatze-sisteman aurtengo hainbat berritasun aurkeztu dituzte.


Xuban | Magale\nAskotan hitz egin dugu zutaz azken bederatzi hilabeteetan, baita lehenago ere…ez pentsa.\nNolakoa izango zen haurdunaldia? Zein erditze mota nahi genuen? Nolakoa izango zen erditzea? Ze itsura izango zenuen? Prest ahal geunden bizitza berrirako?\nGure lehenengo semea zara, normalak dira zalantza hauek, ez kezkatu.\nHau zen zuretzat nahi genuena eta lortu dugu ordu asko borrokatu eta gero, ez zeneukan presarik maitia, ez zenuen behar. Amak bere gorputzean konfidantza osoa izanez errespetatua izatea nahi zuen. Aitak parte-hartze aktibo bat zuen desio.\nBesteak beste arrazoi hauengatik erabaki genuen etxean jaio zintezen saiatzea. Hau da egin dizugun lehenengo oparia, bereziena, haziko zara eta ulertuko duzu guztia.\nDenbora behar zenuen jaiotzeko Xubantxo eta horretan aritu ginen guztiok lanean, amatxo, aitatxo, Josune eta Igone.\nDenbora, pazientzia, lasaitasuna, maitasuna, intimitatea, indarrak…hori zen guk behar genuena eta hori baina askoz gehiago jaso genuen hain berezia zen une horretan.\nZoragarria izan da bidaia honaino eta aurrera darrai. Lortu dugu, etxean jaio zara maitasunez, errespetuz eta familia osatu dugu.\nMila esker Xuban oso ondo egin zenuen zure lana. Mila esker Magaleko emaginak haurdunaldi guztian zehar egindako lanagatik, emandako azalpen guztiengatik, zuen profesionaltasunagatik, gugan sinesteagatik eta guri ere sinesten irakasteagatik.\nMila esker Clara, Josune eta Igone oso pertsona bereziak zarete guretzako.


Euskararen erabilera. Aukeratu\nAisia eta kirolak\nEuskara arloaren lanean bi dimentsio bereizi behar dira: barne dimentsioa eta kanpo dimentsioa. Barne dimentsioak udaleko dinamikekin zerikusia du, eta bestea, udalerriko dinamikekin lotuta dago.\nKanpo dimentsioa: Euskara Sustatzeko Ekintza Plana\nGaldakaoko Udalak, euskararen bidean aurrerapausuak emateko zenbait plan estrategiko izan ditu azken urteotan. Gaur egun, esaterako, Euskara Sustatzeko Ekintza Plana du indarrean. Eta Euskara zerbitzuaren zereginetako bat da Plan horretan aurreikusitako esparruetako ekintzak diseinatu eta betearaztea, herri-eragileekin osatutako Aholku Batzordearekin elkarlanean.\nAholku Batzordean parte hartu nahi baduzu:\nBai 1989ko Euskal Funtzio Publikoari buruzko legeak, bai 1997ko Euskal Autonomia Erkidegoko herri-administrazioetan euskararen erabilera normalizatzeko prozesua arautzen duen dekretuak finkatutako helburuak betearaztearekin zerikusia du. Beraz, bi funtzio nagusi bermatu behar dira dimentsio honetan: hizkuntza normalkuntzarako plana diseinatu eta betearaztea, eta erabilera plana diseinatu eta betearaztea.\nESEP (202 Kb-pdf)\nUdal Araudia (51,9 Kb-pdf)\nEstilo liburua (848 Kb-pdf)\nEuskararen biziraupenerako ezinbestekoa da arlo sozioekonomikoan eragitea, eta eremu horretan aurrerapausoak ematea.\nUdaleko Euskara arloak doako itzulpen eta zuzenketa zerbitzua eskaintzen du (baldintza batzuen arabera). Era berean, kanpo-errotulazioa euskaraz edo euskaraz eta gaztelaniaz jartzearren diru-laguntzak bideratzen ditu...\nItzulpen eta zuzenketa zerbitzua (134 Kb-pdf)\nHizkuntza-paisaia (123 Kb-pdf)\nArraindegia (61,2 Mb-pdf)\nArtxoa (27 Mb-pdf)\nBarazkiak (64,2 Mb-pdf)\nBehia (28 Mb-pdf)\nFruta-denda (70,4 Mb-pdf)\nTxarria (21,7 Mb-pdf)\nHerrian, euskaraz egiten den zerbitzua eskaini eta ezagutzera emateko tresna sinple eta eraginkorra da Bardinean, euskeraz! Azken batean, zenbait zereginen eskaintza iragartzeko tresna dugu. Aplikazioak euskarazko zerbitzua eskaintzen duenaren datuak jaso, galbahetu eta zerbitzua euskaraz gura duenaren esku ixten ditu, interesdunen arteko harremana erraztu eta arinduz.\nHiri-udalekuen bitartez uda garaian aisialdirako euskarazko alternatiba eskaintzen da, hezkidetza, integrazioa eta normalizazioa bultzatuz. Apustu garbia egiten da ikastetxe, auzo, jatorri nahiz kultura ezberdinen arteko elkarbizitzaren alde; Egitasmoaren oinarrietako bat hezkuntza bera da: sormen-ekintzen garapenean eta jolasean zedarritzen dena. 3 eta 11 urte bitarteko haur-gaztetxoei zuzendutako ekimena. Urtean-urtean eskaintza ugaria eta aberatsa herriaren esku jartzen da, haur eta gaztetxoek euskaraz eta euskararekin goza dezaten.\nHaur eta gazteen jardueretarako hezitzaileentzako gida (2,25Mb-pdf)\nGaldakaoko ludotekeen bloga\nLudotekak, haur eta gazteentzako prestatutako ekipamendu soziokulturalak dira, eta ludoteka zerbitzuaren eginkizun nagusia jokoaren bidez haurraren nortasuna garatzen laguntzea da, beti ere giro euskaldun eta erakargarrian. Horretarako, haur jokoak bultzatu eta suspertu egiten ditu. Erabiltzaileei beharrezko elementu materialez gain, jokorako beharrezkoak diren laguntzak eta lagunak eskaintzen dizkie. Galdakaon HH2-LH6 adin tarteko haurrei zuzenduta daude ludotekak.\nEskola orduz kanpo euskarazko zerbitzu edo gune iraunkorrak eta egonkorrak bultzatzea.\nEskola orduz kanpo euskararen presentzia eta erabilera sustatzea.\nHaurren harremanak euskaraz garatzea, hizkuntza ohituretan eraginez.\nEuskarazko aisigune eta bilguneak sortzea.\nUmeen garapen osoan laguntzea: maila afektiboan, kognitiboan eta psikomotorean.\nAukera berdintasuna. elkartasuna, errespetua, integrazioa... lantzea.\nGeneroen berdintasunean hezteko estrategiak lantzea.\nLudotekak - topaguneak (63Kb-pdf)\nEgitasmo honek udalerriko kale eta bazterretara eraman nahi du euskara, bai ahoz, bai idatziz. Are gehiago, euskararen erabilera sustatu ezeze, elikatu gura da, eta ahal den heinean, xede horien alde behar egin duten herritarrak goratu.\nUdagoieneko uzta: Euskararen Nazioarteko Eguna\nEuskararen Nazioarteko Eguna abenduaren 3an ospatzen da, Xabierko Frantzisko egunean, baina data horren jatorria Eusko Ikaskuntza erakundeari estu lotzen zaio. Lehenengo Euskararen Eguna 1949an ospatu zen, ipar Euskal Herrian, Euskaltzaleen Biltzarrak bultzatuta; bai eta Paris, Mexiko, Caracas, New York eta beste hainbat lekutan ere. Geroztik, urtero egin da egunaren ospakizuna. 1995ean, kanpoko Gizataldeen Lehen Mundu Biltzarrean, Uruguaiko ordezkaritzak egunaren berrindartzeko proposamena egin zuen. Diasporako euskaldunek egun handitzat zutena Euskararen Egun ofizial izendatzeko eskatu zuten uruguaiarrek. Eusko Jaurlaritzak eta Euskaltzaindiak ontzat eman zuten proposamena eta abenduaren 3a, Xabierko Frantziskoren eguna, Euskararen eguna izendatzea erabaki zuten.\nGaldakaoko udalak ere urtero antolatzen du ekintza programa, herriko zenbait herri-eragilerekin elkarlanean.\nPrograma 2015 (282Kb-pdf)\nUdagoieneko uzta: Galdakaho, ahoz ahoko azoka\nAbenduan antolatzen den azoka honek euskal kulturgintza ezagutzera ematea du helburu nagusien artean. Baina horretaz gain, herritarrentzat elkargune eta topagune ere izan nahi du. Oinarrian euskal liburu, musika, produktu, eta orokorrean ondarea bera ezagutzera eman nahi duen azoka dugu Galdakaho, ahoz ahoko azoka. Horrexegatik herritarren inplikazioa lortu nahi da, modu horretan, produktu baten hartzaile izatetik eragile izatera heldu daitezen. Euskararen arnasgune bilakatu nahi da Galdakaho. Azokarekin batera, hainbat jarduera osagarri antolatzen dira: liburu sinadurak, Ipuinen maratoia, Booktube lehiaketa, musika, bakarrizketak, aurkezpenak, ikuskizunak, etab.\nUdagoieneko uzta: Egutegi didaktikoa\nUrte batzuk dira Arloak Udal egutegia egiten duela. Urteotan asko izan dira landu diren gaiak; danak, baina, euskararen jabekuntzarekin lotu izan dira apropos.\n2000koa izan zen Arloak landu eta argitaratu zuen lehenengo egutegia. Ordurik hona egutegiotako ardatz izan dira: literatura, hizkuntza jolasak, ariketak, olgetak, aho-korapiloak, errefrauak, bertsolaritza.\nEgutegiotako edukiak landu eta itxuratzen parte hartu dute, besteak beste: Patxi Zubizarreta, Yolanda Arrieta, Xabi Paia, Andoni Egaña, Txelu Angoitia, Amets Arzallus, Arkaitz Estiballes, Angel Domínguez, Raul Domínguez.\nUrteokaz udalerriko ondarea gizarteratu gura izan da egutegiarekin, eta ahalegin horretan egin dira azken urteotako egutegiak.\nAurrerantzean ere asmo berari eutsi gura zaio, eta ahalegin berezia egin ondare etnografikoa (eguneroko bizimodua, lanbideak, ohiturak, olgetak, urte-sasoiei lotutako ekintzak eta errituak.), lexikala (berbak, esaera zaharrak, esamoldeak.) eta etnolinguistikoa (kantak, ipuinak, bertsoak.) batu, gorde eta zabaltzeko.\nEgutegia 2016 (2,17Mb-pdf)\nUdagoieneko uzta: Euskarazko Produktuen Katalogoa\nEuskarazko Produktuen Katalogoa 1998. urtean argitaratu zen lehendabiziko aldiz. Nafarroako udal gutxi batzuek abiatu zuten ekimena orduan, eta 135 toki-entitate dira gaur egun parte hartzen dutenak, 200 udaletik gora guztira.\nEuskal Herriko lurralde eta ezaugarri oso ezberdinetako hainbat herritako udalek egin dute bat euskarazko produktuak sustatzeko egitasmo honetan: handiak nahiz txikiak; euskaldun kopuru altuko nahiz baxukoak.\nKatalogoan era askotako produktuen berri ematen da. 16 urte bitarteko haur eta gazteentzako produktuak dira, eta zortzi ataletan sailkatuta daude: aldizkariak, musika, liburuak, komikiak, informatika, jostailu eta jokoak, filmak, eta gurasoentzako materiala.\nInformazio gehiago: www.katalogoa.eus\nkatalogoa 2015-2016.pdf (8,20Mb-pdf)\nPrentsa oharra elebiduna 2015 (24,8Kb-pdf)\nErabileraren esparruan eragiteko derrigorra da erabileraren euskarrietako bat indartzea. Derrigorra da udalerriko ume eta gazteekin lanean ari diren monitoreei hizkuntzaren kudeaketarako tresnak ematea, eta bide horretan udalerriko monitoreei formazio berezia ematen zaie, bai hizkuntza jarrera nahiz ohituretan bai hizkuntzaren kudeaketan. Hala bada, udalerriko kirol eta aisialdi taldeekin batera esku-hartze bereziak antolatu dira taldeetako monitoreei formazio teoriko-praktikoa emateko eta denboraldi hasierako lan saioetan bereziki (kirola) nahiz urtean zehar (aisialdia) ikastaro bereziak jaso ditzaten. Izan ere, profesionalen prestakuntzan urri eta urrun da euskara. Kirol askotako entrenatzaile-ikastaroetan, esaterako, euskarak ez du sarbiderik. Entrenatzaile eta monitore euskaldunik gabe zaila da kirola euskalduntzea. Are eta zailago hizkuntza ohituretan eta jarreretan inolako formaziorik ez daukatenean.


Esatetik egitera… - - Anboto.org\nMireia Elkoroiribe Zenikaonandia 2021-04-30 08:37\nDuela astebete irakurri genuen aldaketa ez dela lortzen hauteskundeetako garaipen batekin edota erakundeetan gobernatzearekin bakarrik. Bada, Excusatio non petita…\nJakina, gobernura iristeaz gain, planifikatu eta kudeatu egin behar da! Baina ia legealdiaren erdian gaude, eta Udal-gobernuak iragarki handiak egin dituen arren, esandakotik gertaerara tarte handia dago. Atzoko Osoko bilkuran bertan ikusi genuen adibidea, ostalaritzari zuzendutako laguntzen eztabaidan.\nEzer baino lehen, Durangoko EAJ, COVID delakoaren erruz gaizki dauden ostalaritza, denda, enpresa txiki eta pertsonei laguntzak ematearen alde dago. Hala esan genuen iaz Durangon ekonomia suspertzeko proposamenak aurkeztu genituenean eta Ekonomia Suspertzeko Plana babestu genuenean.\nArazoa da 2020ko ekainean zalaparta handiz Plan hori onartu eta iragartzeaz gain, bete egin behar dela. Eta zain gaude.\nPlan horretan iragarri zen 2020an ekonomia suspertzeko laguntzetarako 500.000 € emango zirela, baina 190.000 € baino ez ziren eman. Gainerako zenbatekoarekin beste laguntza-lerro bat aterako zela iragarri zen, baina lau hilabetera, 175.000 €-ko partida onartu da, soilik ostalaritzarako. Zergatik ez dena? Zergatik ostalaritzara bakarrik?\nEta hori ez da itxaroten gauden neurri bakarra. Zer gertatu da babes-materialen diru-laguntzekin? Eta behin ere batzartu ez den tokiko sare ekonomikoa suspertzeko mahaiarekin?\nAsko izan ziren iragarritako neurriak, ez hainbeste benetan garatutakoak. Durangon, hitzetik ekintzara, tarte bat.


Nor gara | ASTEI JATETXEA\nAstei 1996an sortu zen, Resuk bere amaren jaiotetxea erosi eta konpondu zuenean. Jatetxea 1999an inauguratu zen; ordurako, Resuk 10 urte zeramatzan Gernikako erdiguneko Arrien jatetxean lanean eta aurretik Zimelan egondakoa zen, 1981etik.\nHurrengo urtean bere alaba Uritz Leioako ostalaritza eskolan matrikulatu zen eta Jatetxe arloko Zerbitzuen goi mailako zikloa egin zuen. Horren ostean prestakuntza jasotzen jarraitu zuen Artxandako ostalaritza eskolako ikastaroen bidez. 2011n, Basque Culinary Center inauguratu zenean, bertan egin zuen ostalaritza-enpresetako kudeaketa eta berrikuntza masterra.\nAstei natura-gune paregabe batean dago, Urdaibai eta Urkiolako parke naturalaren artean. Inguru benetan aproposa da edozein motako ospakizunetarako. Aukeratzen duzuna aukeratzen duzula ere, etxean bezala sentituko zara.\nFamiliakoak. Bataioak, jaunartzeak, ezkontzak, lehengusu-bazkariak, lagunartekoak…\nEnpresa bazkariak. Gure aldetik lasaitasuna, profesionaltasuna eta diskrezioa izango dituzu.\nEguneko menua. Aparkaleku handia eta zerbitzu azkarra.\nGure sabai altuko jantokietatik inguruaren bista ederrez gozatzeko aukera dago, eta neguan, gainera, beheko suaren gozotasunaz. Horretaz gain, udan zein neguan, eguraldiak lagunduz gero eta bezeroek hala nahi dutenean, otorduak terrazan egiteko aukera dago.\nGure pasioa, gogoa eta motibazioa bezeroarengana orientatuta daude erabat.\nAstei bezeroaren beharrizanetara egokitzen da. Ordutegiak malguak dira; bazkariak ematen ditugu eguerdiko 12:00etatik arratsaldeko 17:00ak arte; mendizale eta naturazaleentzako hamarretakoak, askariak eta afariak edozein ordutan eta edozer gauza: plater konbinatuak, haurrentzako menuak, menu bereziak, karta, pikatzeko mokaduak…\nBertako, sasoiko eta batez ere kalitatezko produktu freskoak erabiltzen ditugu gure plateretarako, betiere mimo handiz prestatuta. Gure asmoa produktu bakoitzaren propietate organoleptikoak baliatu eta onurak sustatzea da. Espezialitatea: egur-labean erretako arkumea.


Trenbideko turismoa Euskal Herrian. Paisai sinesgaitzetatik igarotzen diren bidaiak eta gal ezin dezakezun bisita Museo bati Trenbideko turismoa Euskal Herrian. Paisai sinesgaitzetatik igarotzen diren bidaiak eta gal ezin dezakezun bisita Museo bati\nHome Turismoa Trenbideko turismoa Euskal Herrian. Paisai sinesgaitzetatik igarotzen diren bidaiak eta gal ezin...\nTrenbideko turismoa Euskal Herrian. Paisai sinesgaitzetatik igarotzen diren bidaiak eta gal ezin dezakezun bisita Museo bati\nBahnibilder-ekin egin dugu topo, trenbide gaiari dedikatzen diren argazkilariei zuzendutako webgune alemaniar bat, argazkilariak hasiberriak edo adituak izan daitezke eta beraien argazkiak webgune honetan erakutsi dezakete. Argazki bilduma honetan Euskotren eta Azpeitiako Museoaren argazki liluragarriak aurki ditzakegu.\nGauza biek merezi dute bisita. Euskal Kostaren zehar doazen lineak, Hendaiararte helduz, eta baita museoa, zein nahiz eta behin eta berriz bisitatu, lehenengo aldian bezala disfrutatzen dugun. Ez dakigu zein izan daitekeen arrazoia, baina trenean bidaiatzeak, honen bagoiek eta makinek erakargarritaun berezia eragiten dute pertsonengan.\nEuskal Autonomi Erkidegoko trenbidearen historia, aintza handiko, gainbeherakada eta errekuperaketa historia da. Juanjo Olaizolak, trenbideen adituak bere “Breve historia del Ferrocarril en el País Vasco” (Trenbidearen historia laburra Euskal Herrian) kontatzen duen bezala:\n(“1927an, euskal trenbidea ia amaituta zegoen. Momentu hartan Euska Herriko trenbideek 825 kilometro zituzten, 310 kilometro zabaleran eta 515 kilometro bide,…Pasa den hamarkadako 20.urtean, Euskal Herriak, Espainiako trenbide zabalena zuen eta Europa osoko garrantzitsuenetariko bat ere, biztanleriarekiko kilometroengatik eta baita herrialdearen azaleragatik.)\nGerra Zibilak, Franco-ren garaiko gobernuen gestio txarrak eta automobilaren erabilerak, trenbide línea asko krisira bideratu zuten eta baita pasa den hamarkadako 60´ urtea eta gero batzuk ixtera.\nZorionez, joera hori aldatu egin da eta oraindik trenbidearen zati garrantzitsu bat mantentzen da, gainera, interes turistiko handia duten lekuetatik igarotzen da. Hori gutxi balitz, Azpeitian Trenbidearen Museoa ere badago, zein apartekoa den.\nGaur egun, eta denbora joan ahal hainbat eta gehiago, erabiltzen ez diren trenbideak bizikletentzako bideetan bihurtzen ari dira. Gure herrialdea hobeto ezagutzeko beste bide bat emanez.\nLarrun, Lapurdi, Atlantic Drones-en argazkia\nJustuak izan nahi dugunez, Larruneko trenbidea gogoraraztu eta gomendatu nahi dugu. Saratik zerura eramaten gaituen kremailerazko trena. Honek Royal Geographical Society webguneko erredaktore bati, zera idaztera eraman zion:\nThe Basque people are always keen to tell everyone how special this part of the world is and, right now, I believe them.\n(Euskaldunek beti dabiltza esaten zein berezia den munduko parte hau, eta orain, sinisten diet.)\nAlemaniar webgune honek euskal trenbide hauen argazki bilduma uzten dizuegu. Euskotrenen webgunea, lineen planoekin eta Trenbidearen Museoaren webgunea ere, zein benetan bisitatzea gomendatzen dugun.\nEuskal Kostati Euskotrena (Argazkia – Günther Glauz)\nEuskotrenaren trenbide lineak\nPrevious articleAviron Top 14-ra bueltatzen da berriz eta Mikel Laboaren “Txoria Txori” (Hegoak) abesten ospatzen dute\nNext articleNature eta MIT-ek, EHU-ko fisikoek lan egiten duten Google-en ordenagailu kuantikoa aurkezten dute


Azken-aurreko dantza - - uztarria.eus\nIgnacio Arakistain 2020-11-15 09:09\nIgnacio Arakistainek honako kronika hau idatzi du Euskal Antzerki Topaketen barruan atzo izan zen Pinnochio obraren inguruan.\nBezperako antzezlana ikustera joatea ezinezkoa izan zitzaidan musika kontuak medio, eta atzokoan bueltatu nintzen azken hiru astean ohikoa bihurtu zaigun protokolora. Sarrera hartu, antzokira sartu eta lagun artean, antzerkiaz gozatu. Lastima, ostiraleko Horman Poster konpainiaren lana ezin ikusi izana, baina ditudan erreferentziak kontuan hartuta, beraien piezarekin publikoak gozatzeko parada izango zuenaren dudarik ez dut. Ea laster Sofoklesen hariari tiraka sortutako obedientziaren inguruko obra ikusteko aukera dudan. Atzokoan, Euskal Antzerki Topaketei amaiera eszenikoa emateko, duela urte batzuk publikoaren saria irabazi zuen Gorakada taldeak ipuin klasiko baten interpretazio propioa taularatu zuen. Guztiok dugu Pinnochioren kontakizunaren berri, XIX. mendean literatura italiarraren baitan sortutako pertsonaia lan narratibo edo zinematografiko hainbaten protagonista izan baita.\nPertsonaia unibertsalen indarra, aurpegi biko txanpona da. Alde batetik, norbanakoaren iruditerian dagoen zerbaitekin lan egiteak, publikoarekiko konexioa errazten dizu, istorioa ezaguna egingo baitzaio entzun eta ikusi behar duenari. Hala ere, pertsonaiaren nondik norakoak ezagutza komunekoak badira, istorioaren desitxuratzeak ikuslegoaren indiferentzia eta gaitzespena ekar ditzake. Eta umeen kasuan, are gehiago. Honek ez du esan nahi istorioa zure ahotsez kontatzeko lizentziarik hartzerik ez duzunik, baina helburuak beti berbera izan behar du: mezua helaraztea eta publikoari mezua heltzea.\nElementuen muntaian zegoen atzoko lanaren arazo edo konpontzeko puntu nagusia. Ideia zentrala polita zen, esfortzuaren eta amore ez ematearen ideiak beti baitira sustengu ahaltsua umeei balioak transmititzerakoan, baina istorioaren progresioa eta eszenaratzerako orduan zenbait jokoren funtzionamendu ez oso aberatsak, luzeegia bihurtzen zuten burdinezko Pinnochioren arimaren bidaia. Erreferentzia kulturalak, gainera, asko zaindu behar dira umeentzako antzerkia gauzatzean, helduok geureak ditugun adiera asko ez baitituzte etxeko txikienek jasotzen edo ulertzen.\nHiru asteko menua itxiko duen postrea dastatzeko aukera, aurtengoan berritasun gisara programatutako itxiera galan. Azken-aurreko dantza izan baita gaurkoa. Han jakingo dugu publikoaren sariaren garailearen berri eta urte askoan hartzailerik izan ez duen klubak, partaide berri bat jasoko du. Txalo Saria emango zaio Joxe Aranbururi. Merezimendu osoz eta ohikoagoa bihurtu behar dugun tradizioa berriro martxan jarriz. Tamalez jada gure artean aurkitzen ez diren Pilar Aizpitartek, Imanol Eliasek edo Iñaki Bergarak garaian jasotako Abitaingo iturriaren erreplika izan bedi aitortza garaia, herri honen antzerki ibilbideko harriak jarri dituzten guztientzat. Beraiek ekarri baikaituzte gauden lekura, eta nire kasuan eta neurri batean, antzerki zaletasuna hiru astez ordenagailu aurrean iraultzera! Eskerrik asko!